My life as it goes: märts 2005\nNärin nätsu ja kirjutan blogi. Samaaegselt.\nTänane päev oli ära planeeritud, üldse on see nädal tihe. Nii juhtub ikka, kui tööd teha... siis järsku hakkavad kohtumised kuhjuma. Mingil põhjusel nautisin ma seda täna, meeldis olla asjalik, seletada, planeerida. Oh whata misteika to meika. Kui saatus sulle tiheda elu annab, siis ei ole see selleks, et sa seda naudiksid, vaid selleks, et sa piineldes pattu kahetseksid ja oigaksid. Niiet umbes poolest päevast hakkasid kõik kohtumised lihtsalt ära jääma. Lähed kohale täis teotahes ja siis on parimal juhul mõni üksik tegelane kohal, haigutatakse veidi ja minnakse laiali. Kehvematel juhtudel ei olnud kedagi kohal või isegi kohtumist üldse ei toimunud.\nVaatame, kuidas õhtu päädib, teoreetliselt on veel midagi ees. Kui ma viicin.\nNeljapäev tundub praegu mõeldes ikka jube kauge aeg. Nii kauge, et nagu oleks mingi eelmine kuu olnud. Peaks oma elutempot maha võtma, muidu vuhiseb elu liiga kiiresti mööda. Nali, tegelt ei võta mingit tempot maha :)\nNeljapäeval pildistasin veidi ja siis veinitasin veidi. Levikas oli kinni kui sinna jõudsime, lollid ei olnud aru saanud, et tegelt on reede. Päris-reedel kui ma ärkasin, siis oli kohe selge, et asun Tartusse minema. Ilm oli õige, tuju oli ka õige, sisemine astroloog andis mõista, et ka tähtede seis oli õige. Tartus trehvasin Orm Kaarlit, kes tegi \_o/ kohe kui mind nägi. Tegin vastu. Oleme temaga ilmselt nüüd sina peal, kui ta rääkima õpib.\nLaupäeval nägin ära Inga uue kodu, tema sugulased, meesstrippari, ilutulestiku ja ilusa alluva. Sellest oli mulle veel vähe ja läksin ning vaatasin linna peal veel mitu asja ära. Avastasin näiteks, et inimesed suhtlevad ikka jube mitmel tasandil. Rääkisin ajaloost ja välismaal töötamisest ning õppimisest jne, aga tegelt vist hoopis muust. Õnneks ei kõnelnud lõpuni vaid kimasin koju. Vahel on nii lihtsalt targem. Kell oli ka juba 7:30 (sisaldab riiklikku ajavargust).\nPühapäeval vaatasin filmi Robotid. Tõlge oli kesine, film väääga lastele. Ei olnud eriline hitt, ehkki oleks võinud olla. Peale kino vajasin veel meelelahutust, avastasin poest ühe Rex Stouti raamatu, mida ma mingi ime läbi veel lugenud ei olnud. Loodan, et kunagi leian veel mõne sellise.\nOn esmaspäev ja ilm on ilus - mis veel hästi läheb? :P\nposted by Vali Dool @ 13:09 |\nOtsustasin siiski kirjutada. Eile istusime koos meie köögis ja vaatasime telekat. Istumise algul juba levis kõlakas, et tuntud rõvesari Nip Tuk vms on tulekul. Selle info kordas üle ka eelnevate saadete vaheaegadel näidatav reklaam, kus skalpell torgatakse pähe kahele tüdrukule korraga - neil on üks pea. Immitseb verd.\nSellel saatel on üks vaataja, kes oli meil külas ja väitis, et see on hea saade ja et seal on ilusaid naisi, rikkaid mehi ja kenasid autosid ning verd ja ila näidatakse seal max 2 sekundit. No tegelikkus oli ikka midagi muud. Sarja alguses läksid 2 meest abielunõustaja juurde, et suudaksid koos firmat teha, kuna üks põrutas teise naist ja siis too leidis, et pole mõistlik ka koos paksudel persest rasva lõigata (mida näidati detailselt). Siis näidati operatsiooni, kuidas kokkukasvanud peadega naistele tehti lahtilõikus. Keeruline ajuoperatsioon arvate? Oh ei! Pekiimumehed lõid noa sisse, panid aju asemele kaltsu ja valmis. Üks lahtilõigatav suri opilaual, teisel keeras sugulane hiljem kraani kinni. Arstid võtsid litsi (ainus vähegi kena naine selles saates, ehkki mitte nii eriti noor) ja nikkusid teda kordamööda. See episood oli filmi pikim osa kus ei olnud ohtralt vere ja rasva ja ila segu ekraanil.\nKoos toredasti keppi teinud, olid sõbrad taas sõbrad. Lohistasid kaks surnud naist peapidi kokku ja nõelusid uuesti kinni. MIKS??? Igatahes lobisesid nad samal ajals ja kuulasid toredat muusikat. Saade sai läbi, kas neidudele ka otsapidi koos täisnurkne kirst muretseti jäi juba vaataja mõsitatada.\nKuidas on võimalik, et see sari kellelegi meeldib???\nSobrasin sõbra fotokotis juhet otsides ja leidsin sealt Alka-Seltzerit. Naisterahva ridikül pidi inimesest ülevaate andma, fotokott on fotograafi ridikül. Siit on kohe näha, et toetudes rikkalikele kogemustele põhjalik inimene arvestab oma töös ette tulevate ohtudega ning valmistub. Kiidan heaks.\nposted by Vali Dool @ 15:02 |\nHästi on see, et täna on juba sisuliselt kolmapäev ja nädala selgroo murdmine, tulenevalt suurest reedest (ja suurest söömaajast). Halvasti on see, et fm server pani saba ja ma ei tea veel isegi mis viga on. Soovitan kõigile ikka kasutada blogimiseks tunnustatud keskkondi nagu see siin ;)\nTallinna kohal oli haisupilv mille lasid sinna mingid õlikunnid, kuna neil ilma kuumutamata masuut ei voola ja oli vaja kärsatada. Uuriti ja teatati, et pole hullu, et ole eluohtlik. My ass!!! Keda huvitab, et kõik ellu jäid? Situn naabri ukse taha ja annan kella ning surun õnnitledes kätt, et vennal eluvaim sees on. Normaalne. Nafta võiks liikuda sadamatesse toru pidi mitte vagunitega, ise voolata. Raudteed pidi võiks vagunid vinnata vene kiriku ette platsile ja sealt mäest alla juba toru pidi. Seal on inimeste kontsentratsioon väiksem ja vähemväärtuslikum, majad peavad võimalikule plahvatusele paremini vastu ja lööklaine läheb ülejäänud linnal üle pea. Odav ja lihtne.\nPalju õnne Bock\nKevad südames, põlves, õlas, maos, ajus.\nKui ma nüüd kirjutaks, et nädalavahetusel oli väike pummelung, siis oleks see veidi ebaoriginaalne. Seepärast püüan keskenduda sellele napile muule, mis veel möödunud päevadesse mahtus. No näiteks algas kevad. Käisin mingi kell mööda kentmanni tänavat ja tundsin, kuidas tuli.\nReedene pildisessioon kujunes toredaks diskussiooniks jooksvatel teemadel, vahetasime paar korda aadressi ning analüüsisime küsimusi (nagu üks mu tuttav ikka öelda tavatseb). Laupäeval sõin sushit ja see oli täitsa hea... hakkan muutuma sushisööjaks :P\nRiffi klubi ei ole lahe. Lihtsalt ei ole. Seal on oma helged hetked, aga üldine aura ei ole mõnus. Minu arust. Samas eks ikka sõltub kõik seltskonnast, lahedate inimestega on suva peldikus vahva olla. Enne riffi oli veel T sünnipäev, mis oli ka vahva. Seoses sellega meenus mulle, et ma ei ole suutnud olla piisavalt anonüümne ja olen vahel siis mõnede inimeste nimesid ära trükkinud. Sorry, edaspidi püüan vältida selliseid juhtumisi.\nposted by Vali Dool @ 14:30 |\nEile tegin seda ja teist ning täna hommikul 10 paiku hakkasime konjakit jooma. Vot nüüd on chill olla. Ons minust kujunemas ametnik? Normaalsed joodikud hakkavad ikka õhtul jooma! Vot ei tea, ei tea.\nposted by Vali Dool @ 14:13 |\nkolmapäev, märts 16, 2005\nMSN nimed kui blog\nTaas teen väikese väljavõtte tänastest online nimedest, kuna need lihtsalt väljendavad inimeste mõtteid ja maailma olukorda.\nOther Contacts (38/92)\naadlikud lihtsalt ei tegele sellise rämpsuga (Online)\nja lyhinägelikud unenäod (Online)\nLiisu [punk / vali kord] (Online)\nvali kord või vali kaks korda (Online)\nTibude lugemise aeg Toompeal ja all-linnas (Offline)\nposted by Vali Dool @ 09:44 |\nTeater taas kord\nKäisin eile teatris ja tsekkisin etendust "Vahel on tunne, et elu saab otsa ja armastust polnudki" vaatamas. Ma ei ole mingi teatrikriitik, aga mingi mulje selline asi ikka jätab. Kuna tegevus oli hajutatud ja venitatud ning plot oli väga segane (ehkki kusagil all ikka olemas) võis asjaga rahule jääda. See oli nagu Fashion TV meesmodellide jalutamist vaadata... ei midagi erilist mulle, aga on ka neile oma sihtrühm. Kõik laval tehtav oli lahe ja erinev igapäevasest. Näiteks noorte poiste füüsiline koormamine nende Mentori poolt.\nSaal oli paigutatud nii, et ma nägin oma isekohalt poolte külaliste nägusid. Umbes 80% (selles piirkonnas vähemalt) istujatest olid noored naised. Kui Mentor andis käsu ühele noorele poisile, et "2 minutit aega, aja kõvaks!" siis vaatasin parasjagu seda publikut juhuslikult (või siis mitte nii juhuslikult) ja oligi etenduse parim koht. Kuidas poolavatud huultega lava vahtivate neidude pilk langes näitleja näolt meeter allapoole ja jäi ootama. Vankumatult. Ootusärevalt. Selgelt hakkasid näitlejas pea asemel niuded näitlema, ehkki suu luges teksti edasi. Umbes minuti möödudes hakkasid mõned pilgud tõusma... alguses arglikult näitleja näole vilksama ja siis kiirelt alla tagasi, et midagi nägemata ei jääks.\nPeale selle koha olid naljakad veel need naljad mida tehti nii kiiresti, et vaatajatele jõudsid need kohale viivega... erinevatele erinevaga. Nali, rahvas naerab... väike paus... üks tsikk järsku plahvatab... taas paus... järgmine. Selliseid kohti oli vähemalt 2.\nÜhesõnaga parim vaatamine selles tükis (mulle) oli ikkagi publik. Ma võiks veel neist rääkida, aga ei viici, minge parem ise teatrisse. Samas tähtis ongi ju üldmulje tükist ja see oli igatahes lõõgastav.\nposted by Vali Dool @ 09:19 |\nKlõps ja valmis!\nMina ja minu lukulembene sõber (nagu te kõik harjunud olete on see blog suht anonüümne, vähemalt ma püüan nii) ühendasime lõpuks jõud ja otsustasime noori neidiseid pildistama hakata. Fotograafielu on ju ometi huvitav ja mitmekülgne ja kaua sa ikka korstnaid ja putukaid pildistad - varem või hiljem jääb silm pidama siledamal kraamil :)\nSiiski ei mahu ilmselt Eestisse enam palju fotopedesid, niiet oli viimane aeg. Ja kui me hiljaks jäime, siis peab keegi teine lõpetama :D\nposted by Vali Dool @ 18:56 |\nNaistepäev on läbi, endiselt elagu naised!\nParas pugejalik pealkiri, aga no elagu. Eile tegin niipalju tähelepanekuid, et kui sul on plaan lill kinkida baaris, aga sa veel ei tea kellele, siis ära rahmelda. Istu rahulikult, observeeri ümbrust ja siis kingi. Muidu pärast taunid oma valikut. Meil ei olnud küll mingit eesmärki sõbra majoriga kui Hundis otsustasime suvaliselt paar õit jaotada, kuid õppetund ikkagi.\nVesipiibu tubakad on küll huvitavad, kuid tahaks ikka midagi veel põnevamat. Pealegi ei põle nad muarust korralikult ära. Pean ikka mingi triki välja mõtlema, et imemine optimaalsem oleks. Enne kui põnevate asjadeni minna.\nSuveootus hakkab juba kannatamatuseks muutuma. Trummeldan sõrmedega lauale ja vaatan varjude lühenemist. Oleks juba aeg, oleks aeg...\nposted by Vali Dool @ 09:25 |\nesmaspäev, märts 07, 2005\nMaailm funkab ka ilma minuta\nReedel jõudsin sellele järeldusele iseseisvalt, et minu tähtsus siin maailmas on minu enda poolt ette kujutatud ja tegelikult suht tühine. Seepärast noogutasin innukalt kui Villy uuris mu suhtumist teatud tegevustesse, mille kõrvalt ei saa väga asjalik olla. "Teeme ära!" pakkus ta ja siis veidi hiljem tegimegi. Tulemuseks palju segaseid seikluseid ning kummalisi tuttavaid. Reeded algavad töö juures ja lõpevad levikas, kõik vahepealne ongi väärt elamist ja enesetunnet järgmisel hommikul.\nLaupäeval kogunesime Amarillo nimelisse kohta Viru Hotellis, see oli umbes kell 14. mina, P ja A. P tõi kokteili, tsinn ja tooniks. Panin kibeduse hiniini arvele, kuid tegelt olid need kaheksased.\nL soolaleivapidu oli bro!\nAK synnapidu oli ka bro! :)\nneljapäev, märts 03, 2005\nTore seltskondlik asi. Luristad ja annad edasi. Tõsi, mingi aja pärast teised enam ei tahtnud väga ja nii pidin ma ise enamuse imema, aga polnud hullu. Vaatasime EMA2005 jagamist (ülihumoorikas saade) ja hingasime meloni ja kohvi maitselist suitsu. Tubakas sisaldab ka 0,5g nikotiini, aga kas terve pakk või mingi kodus sellest vms... ei saanudki aru. Tundus igatahes lahja, kuid praegu on sumin sees... tegelt muidugi ilmselt sinna kõrvale joodud veinist. Vaevalt, et jäätisest.\nposted by Vali Dool @ 00:11 |\nTäna läks kõik hästi, kuid sellest ei tulnud mingit head tuju ega joovastut. Tõdesin endale lõpuks, et ilmselt on peal hoopis kevadtüdimus. On see siis poliitikast või liiga külmast kevadilmast, ei olegi oluline. Peamine on, et kui kolmapäeva lõunal tekib mõte, et võiks juba reede olla, siis ilmselt ei paku käesolev tegevus sulle piisavat eneseteostust ja hasarti.\nLeidsin, et kasutan vana head naiste võtet tüdimuse vastu ja lähen shoppama. Ostan omale mingi kalli ja mõttetu nipsasja ning vaatan kuidas mõjub. Siiski ei läinud ma sihitult supermarketisse ringi kuhnima nagu täisteraapia ette näeb vaid suundusin UU poodi ja ostsin omale veesipiibu. Hetkel kavatsen tsillima hakata oma köögis ja seda sakkida mekkides kõrvale veini ja vaadates kuidas üks mu toredatest elukaaslastest jäätisekokteili tegema hakkab. Kui see ka ei aita tüdimuse vastu, siis lähen reisima. Autot täna veel ei ostnud, maybe homme.\nposted by Vali Dool @ 20:34 |\nJah, ma tean, ma olen alla käinud - ma loen jälle delfit. Palun võtke mind sellisena nagu ma olen (eile sirvisin ka esimese kolmandiku Kroonikat, pärast käsi ei pesnud). No a kui ma juba loen, siis miks mitte ka seda tunnistada ja analüüsida tekkinud küsimusi. Täna on Delfis päevaküsimus, et mitu sekspartnerit teil on olnud. u 40% vastanutest omab neid üle 10 ja teatavasti on Delfi lugejaskond keskmiselt u 20 eluaasta ringis. Dämit, ma olen ikka vanamoodne. Samas on mul tööjuures diivan, niiet kui kellelgi minust hale hakkab, siis astuge läbi ;) (noormeestel mitte tülitada... vanameestel vist ka mitte).\nTegelt edasi mõeldes on mul mitu tuttavat, kes peavad mind jube liiderlikuks, rääkigu ma mis ma tahan. Kogu asi on vist imidzhis. Nüüd edasi on küsimus, et kuidas oma mainet edasi kujundada - kas kanda kampsunit või võrksärki? Üks tuttav lubas mulle Angeli klubi kaardi hankida, äkki mängiks hoopis selle peale? Vähemustel pidi naiste hulgas lööki olema ;)\nKogu selle laialivalguva jutu kokkuvõtteks - see ongi õige blogi, kui kirjutad mida parasjagu pähe tuleb, mis siis et segane jutt. Sisemiselt olen ma ju ikka hetero ja dzhentelman edasi :)\nposted by Vali Dool @ 10:43 |\nteisipäev, märts 01, 2005\nEi Leetu, ei lätti.\nNo ma ei teagi, kas nad loevad blogi või niisama tabavad mu plaane, aga kus täna hakkas ettepanekuid laekuma sooritamaks asju nädalavahel, mitte ükski ettepanek ei olnud Leetu. Lähim sinna oli mr V sünnipäev Riias, kuid ka sinna ma ei lähe. Ei lähe ka Soome ega Lõuna-Eestisse. Jään Tallinnasse, kolan ehk Kadrioru vahel.\nTunnen poliitilist väsimust veidi.\nEhk siis aru ma ei taipa. Varsti juba mitte millestki. Hommikul paistab kena päikeke, peaks reipalt püsti hüppama ja tööle kimama, kuid järsku märkad, et esiku asemele viibid alles oma toas ja in fact ei ole isegi veel nina liigutanud... on see aastaajaga seotud? Või on põhjuseks need paar sigarillot mille ma päevas suitsetan? Mäletan, et viimati oli mul selline kummaline rammestus peal igal hommikul 3,5 aastat tagasi kui suitsetasin pidevalt. Ei tea... loodame ikka, et kevadväsimus. 1 sigarillo lõunalauas ei saa ju ometi nii karmilt organismile mõjuda... või saab?\nIdee on minna neljaba leetu, pühaba tagasi. Kui on huvilisi, siis andke teada - ehk suudan veel kaasa majutada. Maksma läheb sisuliselt ei midagi, aga tonnnatukesega võiks arvestada.\nposted by Vali Dool @ 08:36 |


Catlamaja | Kupland\nInspireeriv koostöötamise keskkond Rõuges\nSoojuse tn 5, Rõuge alevik, Võru maakond\n60 Mbps / 50 Mbps\nkaugtöötaja päevapilet 10€ (saab kasutada töökohta jagatud ruumis kuni 24h). Kõik koosolekuruumid: esimene tund 10€, iga järgnev tund 5€.\nCatlamaja asub Rõuge alevikus, keskkond on kujundatud klassikalise koostöökontori stiilis. Catlamaja on koht, kuhu on oodatud kaugtöötajad kas üksi või meeskondadena. Siin saab eraldi ruumis pidada koosolekut või viia läbi koolitust.\nTelefonikõnedeks ja väikesteks koosolekuteks saab kasutada privaatseid päiksepoolseid tubasid. Meie erilisus seisneb selles, et oleme ainult kaugtöökeskus ja siin puuduvad teised külastajad ning muude teenuste tarbijad. Catlamajas saate keskenduda oma tööle privaatselt.\nKaugemalt tulijad leiavad lähedusest hulgaliselt erinevaid majutuskohti ja mitmeid toitlustajaid. Rõuge piirkond on väga rikkalik vaatamisväärsuste ja vaba-aja veetmise võimaluste poolest. Sportimisvõimalusi jagub samuti kuhjaga. Suvel saab järvedes ujuda, talvisel ajal jääväljakul uisutada või hokit mängida. Lisaks pakuvad lõõgastust golfiväljak, tenniseväljak, võrkpalliplats, kunstmuruga jalgpalliplats, skatepark, spordihoone (võrkpall, korvpall, jalgpall, aeroobika, jõusaal), matkarajad, kergliiklustee rulluisutajatele ja jooksjatele ning saab isegi ratsutada. Talvel pakub mäesuusatajatele ja lumelauduritele rõõmu Kiidil asuv tõstukiga suusamägi. Kelgukoeramatku tehakse nii suvel kui talvel.


Kuidas teha vanadest fotodest digitaalsed mälestused? - Digitark\nKuidas teha vanadest fotodest digitaalsed mälestused?\n#digitaliseerimine #fotod #kasulikud rakendused\nTehes paberfotodest digitaalsed koopiad, jäävad need kestma alatiseks.\nVanades fotodes on midagi erilist: jäädvustused aastakümnete tagant, kus on peal sugulased, kes on tundmatuseni muutunud, lastest on saanud täiskasvanud, täiskasvanutest omakorda vanurid… Fotodele jääb ka omaaegne riietumisstiil, soengumood, teistsugune linnapilt ja talud, mida enam ei pruugi olemas olla. Tavaliselt on fotoalbumid olulised, need võetakse kaasa uude elukohta ja vaadatakse aeg-ajalt nostalgilise pilguga.\nFotodega kaasneb pidev oht, et midagi rikub asendamatud ja unikaalsed mälestused igaveseks.\nSelleks, et fotoalbumile kukkunud morsikann ei hävitaks väärtuslikku perekonnaalbumit, on olemas äpid, millega teha traditsioonilistest fotodest digikoopiad.\nNutitelefon pole sobilik mitte ainult heade fotode tegemiseks, vaid sellega saab skannida ja salvestada ka vanu. Kuigi paberfotodest telefoniga lihtsalt omakorda klõpsu tegemine võib tunduda piisav, ei jää tulemus nii kõige parem. Pildistades pilti, jääb fotole pahatihti peale peegeldus ja paigast nihkunud proportsioonid.\nGoogle PhotoScan on kiire ja lihtne rakendus\nPhotoScanil on üks hea äpi oluline tunnus: see teeb ainult ühte asja, nimelt skannib fotosid. Selle kasutamise õpib kiirelt ära!\nAllikas: Google. Google PhotoScan teeb ühte asja ja hästi.\nLisaks õpetab see fotot positsioneerima kaadrisse täpselt õige nurga alla. Tänu neljale valgele punktile saab kaadri enne pildistamist paika sättida. Äpp teeb viis ülesvõtet ja liidab need kokku, tänu millele saab paika õige perspektiivi ja lahti peegeldusest.\nÜhe foto skannimine võtab umbes 25 sekundit, millest 15 läheb kaamera paika seadmisele ja 10 sekundit protsessimiseks.\nPhotoScan on saadaval nii Androidile kui ka iOS-le.\nPhoto Scanner Plus on samuti hea skaneerimisäpp\nÄpp teeb pildi kolme sekundi jooksul ja seejärel asub automaatselt pilti töötlema, saades aru, kus on originaalfoto servad, lõigates välja taustal oleva laua, sättides pildi õige nurga alla ning arvestades nurka, mille alt foto tehti.\nAllikas: Photo Scanner Plus. Digitaliseeri korraga terveid albumi lehekülgi.\nSuurest albumist fotode skannimine ükshaaval on tüütu. Photo Scanner Plus ei lase fotosid mitte ainult mitme kaupa skannida, vaid lausa albumi lehekülgede kaupa. Veel saab mustvalgetele fotodele värvi tagasi anda ning seeläbi möödunud aegade mälestused taas värviliseks muuta. Need värvid pole muidugi täielikult täpsed, kuid siiski piisavalt, et möödunud ajastu ilmekalt välja tuua.\nSkaneeritud piltide juurde saab lisada ka olulised detailid, mis on tihti kritseldatud foto tagaküljele.\nPhoto Scanner Plus äpp on vaid iOS-le ja selle leiad siit.


Onu Alfred - Vaba Eesti Sõna\nAlfred Puura Pühajärvel kala püüdmas 14. juunil 2014. Foto: Viido Polikarpus\nMinu naise Heli isa vend, onu Alfred Puura, kes on 89 aastat vana, elab Otepääl koos oma naise Salmega. Kunagi elasid nad väikses talus Antslas, aga nad müüsid selle ära ja kolisid Eesti Alpidesse kuskil 1980-ndate aastate keskel. Alfred rääkis mulle, kuidas see müük omal ajal käis. Neil õnnestus saada talu eest 8000 rubla, aga just siis hakkas rubla väärtus järsult langema. Ja kuna rubla kukkus, siis olid poed rahvast täis, inimesed olid valmis ostma mida iganes, et midagigi oma väärtusetute rublade eest saada. Sageli pandi käiku kõik oma säästud.\nAlfred ja minu tulevane äi mängisid nooruses koos orkestris. Äi oli kõva akordionimängija ja ta mängis hästi ka viiulit. Mõlemad vennad olid pillimängu omandanud iseõppimise teel, nagu see tol ajal käis. Alfredi naine Salme aga on olnud õpetaja vist kõigis kohalikes koolides. Neil on kaks poega – Tõnu aitab Helit talutöödes ja on elukutseline tisler, Toomas aga on olnud isegi asekaitseminister 1990-ndate aastate algul.\nKäisime Alfredil ja Salmel koos Heliga eelmisel nädalal külas. Heli aitas Salmel aiatöid teha, mina aga ajasin aias Alfrediga juttu. Alfred küsis, nagu alati, kas ma olen kalal käinud. Kinnitasin talle järjekordselt, et ma ei ole kalamees. Seekord läksid ta silmad väga kurvaks, kui ta rääkis, et ta auto radiaator hakkas paar kuud tagasi lekkima ja kuna ta on ise juba nii vana, siis arvavad kõik, et tema auto parandamine ei ole hea mõte. Alfred kahtles ka, kas tema juhilube enam uuendatakse, sest ta kuulmine olevat jäänud üha kehvemaks, kõndimine raskemaks ja ka nägemine polevat enam see, mis ta oli. Tundsin talle kaasa, aga nõustusin, et tal on teatud probleeme. Korraks tuli rõõmus säde Alfredi silmisse, kui ta küsis mu käest, et ehk tutvuse kaudu saaks ta asja korda aetud, aga ma raputasin pead. Alfred nõjatus oma toolil tagasi ja ta nägu väljendas saatusele alistumist.\nAlfred rääkis mulle, et ta jalutab iga päev ühe kilomeetri mööda kergliiklusteed Pühajärveni ja siis tagasi. Tee ääres on pingid, kus saab vahepeal puhata. Kuna olin istumisest juba kange, tegin talle ettepaneku, et lähmegi sama teed pidi jalutama. Otsemaid muutus Alfredi nägu rõõmsaks ja ta küsis, et ehk võiksime siis juba ka kalale minna. Vastasin, et miks ka mitte.\nVõtsime tema autost õnged ja panime minu autosse. Heli head soovid kaasas, asusime Pühajärve poole teele.\nTol päeval oli ilm kummaline – pilved liikusid pea kohal ringi ja tuul keerutas prahti üles, kuid järgmisel hetkel oli kõik jälle vaikne. Olin hirmul, et võime tormi kätte jääda, aga Alfred oli vana rahu ise.\nAlfredil on oma paat Pühajärve ääres. Läksime selle juurde ja nägime, et see oli pooleldi vett täis. See tegi Alfredi kurvaks. Otsustasin, et aitan paadi veest tühjendada, aga libisesin ja kukkusin, tehes end läbimärjaks. Alfred vaatas mulle otsa ja avaldas arvamust, et ta kahtleb, kas riskib minusuguse meremehega kalale minna.\nKuna ma olin niikuinii läbimärg, ei olnud meil enam midagi kaotada. Alfred ronis vaevata paati ja ma aerutasin järve keskele. Nagu me sinna olime jõudnud, nägin ma tohutuid tormipilvi lähenemas. Sel hetkel ma taipasin, kui kergelt kaks vana meest võivad järvel vanas lekkivas paadis hätta sattuda, kui neil pole kaasas päästeveste. Mõtlesin, et kui juhtub nii, et Alfred peaks uppuma ja mina mingil viisil pääsema, siis kuidas ma selgitan teistele, et see ei olnud ette kavatsetud?\nHakkasin vastu tuult tagasi kaldale aerutama. Õnnetuseks suutsin paadi aga kõrkjatesse ajada. Nüüd haaras Alfred aerud enda kätte ja ma nägin, kui lihtsalt kõik tema käes käis, nii et peagi olime õnnelikult kaldal. Alfred oli ju oma sõiduvees, mina aga olin sel alal diletant.\nKui olime oma seiklusrikkalt teekonnalt tagasi koju jõudnud ja mina sain uhkustada, et tõin Alfredi elusalt ning tervelt maale, märkas Heli, et mina olin läbimärg ja Alfredil polnud häda midagi. „See on täpselt minu Viido!“ tegi Heli kokkuvõtte.\nHiiumaal Oomäel avati mälestusmärk nõukogude terrori ohvritele


Salaokse, mässumeelsed habemed ja vaikus eetris: kuidas kolm astronauti kosmoseajaloo vägevaima streigi korraldasid - Forte\nSalaokse, mässumeelsed habemed ja vaikus eetris: kuidas kolm astronauti kosmoseajaloo vägevaima streigi korraldasid\nCarr ja Pogue.NASA\nEi saa öelda, et just liiga sageli kuuleks juhtumeist, mille puhul juhtimiskeskus ja kosmoses missioonil viibijad omavahel tõsiselt raksu oleksid läinud. Suuremas või väiksemas vormis on seda mõnel harval korral siiski juhtunud. Vast kõige tulisem niisugune vastasseis toimus aasta 1973 lõpus.\nLugu juhtus missiooni Skylab 4 käigus 28. detsembril 1973. Selleks ajaks oli tollal ajaloo pikim kosmosemissioon jõudnud umbes poole peale. Skylab oli NASA esimene orbitaaljaam, mis töötas aastail 1973-79 ja Skylab 4 selle viimane missioon, mis pidi vältama kokku kaksteist nädalat ehk rekordiliselt kaua.\nCarr, Gibson ja Pogue ametlikul missioonifotol. NASA\nJaamas oli missioonil kolm meest – komandör Gerald P. Carr, teaduspiloot Edward G. Gibson ja piloot William R. Pogue. Nagu Cara Giaimo Atlas Obscuras kirjutab, katkes 28. detsembril nende raadioühendus Houstoni kontrollkeskusega ja olenevalt allikaist oli katkestuse põhjuseks kas sihilik katkestus ehk streik või siis tehniline viperus.\nKuid tõsi on see, et kolme missioonil viibiva astronaudi läbisaamine juhtimiskeskusega oli algusest peale pingeline.\nKui kolmik 16. novembril 1973 jaama jõudis, leidsid mehed, et eelmine meeskond on neile kummalise kingituse jätnud – nood olid jaamas kantavad vormid kolme käepärastest vahenditest tehtud nuku selga pannud ning igaühel neist oli rinnal värske astronaudi nimesilt. Ehkki seda võis võtta kui nalja, võis see olla ka torge ses suunas, et kõik Skylab 4 missiooni liikmed olid „rohelised“ astronaudid ehk esimest korda kosmoses. Varasematel missioonidel oli alati mõni veteran kaasas olnud.\nEt Skylab otsustati plaanitust varem pensionile saata, otsustas NASA viimasest missioonist välja pigistada kõik, mis vähegi võimalik. Esmakordselt kosmoses olevate meeste päevaplaanid topiti varavalgest õhtuni tihkelt ülesandeid täis (kokku oli ette nähtud 84 16-tunnist tööpäeva, milles olid ülesanded kirjas minutilise täpsusega). Kohe pärast ärkamist hakati tegelema päikeseuuringute, meditsiiniliste katsete, Maa ja Kohouteki komeedi uuringute ja paljude muude teiste tähtsate ülesannetega. Vahetult pärast söögiaega oli ette nähtud trenn, puhkeaeg praktiliselt puudus ja harjumiseks eluga kaaluta oleku ehk mikrogravitatsiooni tingimusis polnud samuti aega ette nähtud.\nProbleemid algasid kohe esimesel õhtul tänu ootamatule okseprobleemile. Reis kosmosesse ja dokkimine Skylabiga oli kolme astronaudi enesetunde üsna näruseks teinud ja kõigi oli süda paha. Pärast esimest õhtusööki hakkas piloot Pogue (mees, kelle hüüdnimi oli iroonilisel kombel Iron Belly ehk Raudkõht) oksele. Marsha Freemani raamatus Challenges of Space Exploration kirjutatakse, et astronaudid oleksid pidanud kohe teavitama juhtimiskeskust, okse hoolikalt külmkuivatama ja Maale missioonijärgseks uurimiseks kaasa tooma, aga nood otsustasid oksekoti pärast mõningast arutelu lihtsalt prügisse visata. David Shayler kirjutab raamatus Skylab: America`s Space Station, et kui meedikud oleksid teada saanud, et meeskonnaliikmeist keegi oksendab, oleksid tagajärjed ülejäänud missioonile olnud kaunis tõsised. Järgmisel päeval oli Poguel juba parem olla ja mehed ei pidanud juhtunut isekeskis eriti millekski.\nNad unustasid aga, et kogu nende aetud jutt salvestati ja see jõudis juhtimiskeskuse asjapulkade ja kõrvu. Kui seal salaoksest teada saadi, oli Houston püha viha täis. New Yorker kirjutas, et esimest korda kosmoseuuringute ajaloos tehti missioonil olevatele astronautidele ametlik noomitus.\nTiheda tööga aga jätkati. Praktiliselt otsekohe jäid uudses keskkonnas hõljuvad Carr, Gibson ja Pogue graafikust maha. Iga kümne päeva tagant oli meestele küll ette nähtud vaba päev ja dušivõimalus, kuid tööd oli nii palju, et puhkepäevadest ei tulnud midagi välja. Vähe sellest, Carr meenutas hiljem, et isegi siis, kui astronaudid tundsid looduse kutset, pidi selleks esmalt graafikus vaba koha leidma.\nLisaks käisid meestele närvidele nende pruunid vormid, seda nii välimuse kui funktsionaalsuse tõttu. Tööriistad ei mahtunud vormide ettenähtud taskutesse, need tuli seetõttu pista valedesse taskutesse ja aasadesse, mis tähendas muuhulgas, et iga kord, kui Carr paelu sidus, torkas ta endale kääridega kubemesse. Toit oli küll hea, aga magedavõitu ja maitseaineid orbitaaljaamas polnud - olmejama jätkus.\nJustkui protesti märgiks - aga võibolla lihtsalt puuduva raseerimisaja tõttu - kasvatasid kõik kolm meest endale habemed, mis oli kosmoselendude ajaloos väga tavatu ja pani Houstoni end üsna ebamugavalt tundma. Lõpuks hakkas juhtimiskeskus tiimi avalikult kirjeldama kui „uimast ja negatiivset“ – sedagi polnud varem juhtunud. Meeste rahuolematus lakkamatu rabelemise ja üldise olmega ei toonud aga kaasa mingeid muudatusi. Juhtimiskeskusest teatati neile lihtsalt, et nad ei tee piisavalt tublisti tööd.\n28. detsembril avastas aga juhtimiskeskus, et mitte ühtegi meest ei ole võimalik raadio teel kätte saada. Nad olid otsustanud vaba päeva võtta. Selline allumatus oli täiesti pretsedentitu.\nDavid Hitti raamatus „Homesteading Space“ kirjutatakse, et katkestus raadiosides oli lihtne eksitus – mehed unustasid oma vahetused raadiote juures sünkroniseerida. „Mingit kosmilist streiki absoluutselt mitte mingil kujul ei toimunud,“ ütles teaduspiloot Gibson. „Millega saanuks me juhtimiskeskust ähvardada? Et me läheme Kuule elama?“\nEnt komandör Gerald Carri intervjuust, mille 20 aastat tagasi New Tork Timesile andis, nähtub, et astronaudid esitasid siiski juhtimiskeskusele ultimaatumi. Selleks hetkeks, ütles Carr, oli astronautidel juba liigtihedast graafikust nii tõsine tüdimus, et ta teatas Houstonile, et saagu mis saab – nemad võtavad vaba päeva. Selle rõhutamiseks lülitasid nad oma raadiod välja. Mehed vahtisid rügamise asemel niisama aknast välja, pesid ennast, lugesid ja puhkasid. Carr on samas meenutanud, et raadiotega "läksid nad siiski hooletuks," mistõttu press asja suureks puhus.\nVastuhakk tõi aga tulemusi. Järgnevate päevade jooksul peeti juhtimiskeskuse ja missiooni koostajatega läbirääkimisi ja meeste ülejäänud programm vaadati üle. Selle koostajad tunnistasid, et ajakavad olid kokku pandud „liiga ambitsioonikalt“. Niisuguste programmide tulemuseks võis olla, et eelmine Skylabi missioon sai oma töödega ettenähtust kiiremini hakkama ja küsis ise lisategemist juurde, mistõttu Skylab 4 programm otsustati ülesandeid täis tuupida.\nKõik sai tehtud\nPärast intsidenti hakati Skylab 4 raames töötama teistmoodi: jaama saadeti edaspidi justkui poe ostunimekirju erinevate ülesannetega, mida astronaudid täitsid siis, kui nad tundsid, et on õige aeg. See töötas hästi, suhted juhtimiskeskuse ja astronautide vahel paranesid ja nagu Carr meenutas, selgus pärast missiooni lõppu, et mehed olid täitnud kõik ülesanded ja sooritanud kõik eksperimendid, mis missiooni alguses ette nähtud olid. Tõsi, tagasi kosmosesse ei saadetud ühtki kolmest astronaudist enam kunagi.\nMis jaama endasse puutub, siis see sisenes Maa atmosfääri 11. juulil 1979 ja kuna NASA oli arvutustes eksinud, kukkusid mõned selle tükid Lääne-Austraalias maale.


Sa?a Pepeljajevi Kineetiline teater tuleb Tallinna - Äripäev\nSa?a Pepeljajevi Kineetiline teater tuleb Tallinna\nÄP 01. oktoober 2004, 00:00\nTallinna publikule on näitamiseks toodud nende uusim tantsulavastus ?Üheaegse mängu seanss?. Peale lavastuse ja koreograafia on Pepeljajev selles etenduses tegev ka videokunstnikuna. Samuti on ta miksinud Prokofjevi ?Romeo ja Julia? muusika, mida etenduses kasutatakse.\nSa?a Pepeljajev sai esmakordselt eestlastele tuntuks lavastusega ?Kodanikud!?, mille ta lavastas verinoorele Von Krahli Teatri trupile 1998. aastal. Oma trupiga on Pepeljajev külastanud Eestit hiljemgi andes etendusi peale Tallinna ka Tartus, Rakveres ja Narvas.\nPeale Von Krahli Teatri ?Luikede järve? lavastas Pepeljajev käesoleva aasta kevadel lavakunstikooli tudengitega T?ehhovi ?Kolm õde?, mis on nüüdseks muutunud juba legendiks.\nPiletid 19. ja 20. oktoobril kell 19.30 algavatele etendustele on müügil Piletipunkti müügikohtades ja Von Krahli Teatri kassas.\n25. November 2011, 09:27


Kodu: Kuidas Teha Looduslikust Polsterdustoodete Puhastusvahendit - 2019 | Et.Interior-Designy.com\nPõhiline > Kodu > Kuidas Teha Looduslikust Polsterdustoodete Puhastusvahendit\nTeise maailmasõja järel asendasid kemikaalipõhised puhastusvahendid tavalisi kodumajapidamistarbeid, mida kasutati üldiseks kodutekstiili puhastamiseks (vt viited 1). Kuid need tavalised puhastusvahendid sisaldavad tihti mürgiseid ja ohtlikke kemikaale, mis on ohtlikud nii kasutajatele kui ka keskkonnale (vt viited 1, 2)...\nLooduslikke puhastusvahendeid saab kasutada enamiku polstriplastide puhul.\nTeise maailmasõja järel asendasid kemikaalipõhised puhastusvahendid tavalisi kodumajapidamistarbeid, mida kasutati üldiseks kodutekstiili puhastamiseks (vt viited 1). Kuid need tavalised puhastusvahendid sisaldavad tihti mürgiseid ja ohtlikke kemikaale, mis on ohtlikud nii kasutajatele kui ka keskkonnale (vt viited 1, 2). Keskkonnasõbralikud tarbijad ja mürgiste kemikaalide tundlikkusega inimesed pöörduvad tagasi vähem kahjulike puhastusvahendite poole. Kõigi pindade, sealhulgas polsterduse puhastamiseks saab kasutada lihtsaid ja looduslikke majapidamistarbeid.\nKombineerige 1/4 tassi valget äädikat, 3/4 tassi sooja vett ja 1/2 supilusikatäis looduslikku vedeltsaali, nagu Castile'i seepi, pihustuspudelis.\nKoostisainete kombineerimiseks loksutage pudelit jõuliselt.\nMäärige määrdunud ala kergelt pihustiga. Pühkige ala ringikujulisel viisil pehme lapiga, puhastage puhastusvahend kangas.\nVajadusel uuesti, kuni määrdunud ala on puhas. Niisutage riide puhta sooja veega ja korrake puhastusprotsessi, et liigne seebiv joot eemaldada.\nKuivatamise kiirendamiseks puhastage niisket piirkond riide kuivas osas (vt viited 3 ja 4).\nMõõda 1/2 tassi oliiviõli ja 1/4 tassi valget äädikat pihustuspudelisse.\nLoksutage pudelit jõuliselt, ühendades need kaks koostisosa.\nPihustage nahapindasid kergelt. Pühkige pehme lapiga, vajadusel taaskehtestades, et eemaldada oma perekonna pinnast, sõrmejälgi ja õli. Äädikas puhas pinda ja seejärel aurustub.\nPuhastage nahk riide kuivas osas, kuni oliiviõli on nahka ühtlaselt imendunud, konditsioneerides ja pehmendades (vt viited 3).\nKombineerige 1/2 klaasi valget äädikat ja 1 tassi sooja vett pihustuspudelis, kasutamiseks plastikust, nailonist ja sünteetilisest nahkpolsterist. Kui mööbel on halvasti määrdunud, lisage 1/2 supilusikatäis looduslikku vedelseebi (vt viited 3).\nKoostisainete segamiseks raputage pihusti pudelit tugevasti. Määrige määrdunud alasid kergelt, kuid põhjalikult.\nPuhastage määrdunud alad ringikujulisel viisil pehme, mustale lapiga, kuni muld on eemaldatud. Vajadusel korrake seda.\nCastilla seebi või sarnane looduslik vedel seep


NERI ja HU –\nARHITEKTID JA INTERDISTSIPLINAARSED DISAINERID\nShanghais asuva Neri & HU Design and Researchi kaasasutajad Lyndon Neri ja Rossana Hu on kaasa löönud üleilmsetes projektides, milles ühendatakse osaliselt disainidistsipliinid, et luua uus arhitektuuriparadigma. 2014. aastal kuulutas Wallpaper* Neri & Hu aasta disaineriks 2014. 2013. aastal pandi nende nimed USA sisedisaini autahvlile. Ettevõte Neri & Hu usub kindlalt, et põhiliseks disainitööriistaks on uurimistöö, sest igal projektil on vaid talle omased kontekstuaalsed probleemid. Arhitektuuri-, interjööri-, üldplaneeringu-, graafilise ja tootedisaini teenuseid pakkuv Neri & Hu tunnistab, et tänapäevased hoonetega seotud probleemid ei piirdu üksnes traditsioonilise arhitektuuriga. Selle asemel, et alustada disainimallist, on Neri & Hu töö pidepunktiks kogemuste, detailide, materjali, vormi ja valguse dünaamiline koostoime.\nDISAINER JA ARHITEKT\nCalifornias Veneetsia linnaosas asuva Atelier Manferdini asutaja ja omanik Elena Manferdini on teostanud disaini-, kunsti- ja arhitektuuriprojekte Ameerika Ühendriikides, Euroopas ja Aasias, kaasa arvatud Los Angelese nüüdiskunsti muuseumi paviljon. Tema firma on teinud koostööd selliste rahvusvaheliselt tuntud ettevõtetega nagu Saworski ja Sephora ning tema tööd on ilmunud mitmesugustes ajakirjades ja väljaannetes, nt Elle, Vogue ja The New York Times. Praegu töötab ta Lõuna-California arhitektuuriinstituudi kraadiõppeprogrammide juhatajana. Ta korraldab rahvusvahelisi näitusi ning peab loenguid Massachusettsi Tehnoloogiainstituudis (MIT), Princetonis, Tsinghua ülikoolis ja Bauhausis. Ta pälvis hiljuti 2013. aasta COLA stipendiumi originaalse kunstiloomingu toetuseks. 2011. aastal sai ta maineka iga-aastase Ameerika Ühendriikide Kunstnike (USA) stipendiumi ning tema Alessile loodud õiedisain pälvis hea disaini auhinna.\nKUNSTNIKUD JA ARHITEKTID\n2008. aastal asutasid Daniel Arsham ja Alex Mustonen koostööl põhineva ja eksperimentaalse praksise Snarkitecture, mis tegutseb kunsti ja arhitektuuri vahele jäävates valdkondades. Näidates alates ühisest õpinguajast New Yorgi Cooper Unionis üles vastastikust huvi kunsti ja arhitektuuri ühisosa vastu, tegid nad oma esimese töö Dior Homme’ile. Snarkitecture, mille nimi on tuletatud Lewis Carrolli fantaasiarikka luuletuse pealkirjast „The Hunting of the Snark”, disainib püsivaid arhitektuuriprojekte ja funktsionaalseid objekte uutel loomingulistel eesmärkidel, luues imede ja suhtluse hetki, mis võimaldavad inimestel keskkonnast vahetult osa saada. Kuna tavaline muutub erakordseks, mõjuvad Snarkitecture arhitektuurilahendused ootamatult.


, Artriidi liigesed mida teha\nArtriidi liigesed mida teha.\nHaigus algab sageli aastaselt ja kulgeb täiesti ootamatult ja sageli öösel tekkivate valulike rünnakute taustal. Parafiinravi, soojendus, mudaravi, elektroforees, magnetoteraapia, ultraheliravi on ennast hästi tõestanud. Liigeste põletik areneb immunopatoloogilise vastusena keha üldisele infektsioonile.\nTihti tuntakse jäikust, mis kestab tavaliselt alla poole tunni ja mille korral mida teha liikumise alustamine raske.\nEt haigus vallanduks, peavad geneetilisele eelsoodumusele lisaks toimima ka mitmed muud riskitegurid: bakteriaalsed ja viirusinfektsioonid, keskkonnamõjurid ja kahjulikud harjumused. Ravimite osas võiks esimene käik olla apteeki, kus müüakse kõhretoiteaineid.\nHaiguse arenedes valu artriidi liigesed ja kestab kauem. Füüsiliselt aktiivsematel ja heas vormis olevatel inimestel ei pruugi artroosivaevused avalduda nii kergesti ning vastupidi — nõrga lihaskonna korral süveneb artroos kiiresti. Haiguse lõppfaasis on valu püsiv ja häirib ka öösel. Kui ägedad sümptomid taanduvad remissiooni ajalmuutub valu külmas vees töötades vähem väljendunud, valutavaks, suureneb liikumine. Sõrmede liigesed valutavad painutamise ja pikendamise ajal, jäävad katsudes valusaks ja kergelt paistes.\nReumatoidartriit on põletikuline haigus Podagra artriit Podagra artriit tekib ainevahetushäirete taustal, mille tõttu organismis koguneb kusihappe liig.\nArtriidi artriidi liigesed loualuu, Lõualuu liigese artriidi põhjused Nende teostamisel võib valu hakata; kui need on tugevad, peaksite tegema vähem lähenemisi päevas, vähendama rõhu intensiivsust või isegi võtma mitu päeva pausi.\nRünnak võib kesta 2 päeva kuni 2 nädalat. Progresseeruv podagraartriit põhjustab uute liigeste kaasamist protsessi, nende deformatsiooni liigespindade hävitamine. Mida teha ilmuvad tofused - kusihappe kudede ladestused. Prognoos: podagra on ravimatu, kuid kusihappe normaalset taset saab säilitada ravimite ja dieediga.\nMiks muidu võivad sõrme liigesed haiget teha? Mida teha valu põhjused hõlmavad järgmisi haigusi ja seisundeid: Osteomüeliit See luude periost, käsnjas ja kompaktne aine nakkuslik kahjustus algab tavaliselt ägedalt - osteomüeliidi korral on liigesevalu tugev, terav, tõmblev, lõhkemine või rebenemine. Paindumisel või pikendamisel suureneb see väljakannatamatuks, Kreemiefekt liigestele kaasneb tugev turse, punetus ja kudede tihendamine liigese kohal, palavik ja üldise mürgistuse tunnused nõrkus, higistamine.\nMida teha liigese artriidi ajal,\nSeda iseloomustab kipitustunne, tuimus, naha kahvatus. Rünnaku lõpus mis võib olla lühiajaline - alates 2 minutist või pikk - kuni 60 minutit hakkavad sõrmed valutama, "valutavad" ja käte nahk muutub punaseks. Aja jooksul muutub mida teha nähtus vasospasm troofiliste haavandite toitumishäiretest tingitud kudede nekroosluude sulamise ja sõrmeotste nekroosi ilmnemise põhjuseks.\nKui on vaja kõrvaldada valu sõrmede liigestes ja nende põhjused, võib ravi sanatooriumis anda hea tulemuse. Sirvige postitusi. Kui liiges hakkab valutama ja varsti paisub, võib haiguse põhjustajaks olla mis iganes.\nMehaaniline vigastus - ebaõnnestunud kukkumine, mis kutsub esile nihestuse või nikastuse. Siis liiges valutab, see võib varsti paisuda. Või mängige viis või kuus tundi Mida teha artriidi sormedes tennist, golfi või muid välimänge. Sellist valu peetakse lokaalseks, artriidi liigesed mida teha.\nKandke kas külma või kui kõik on tõsisem, pöörduge arsti poole. Nad panevad tiheda sideme või kipsi valatud. Kui aga sõrmede liigesed paisuvad, ei mäleta füüsilist tegevust ega juhuslikku lööki kukkumistsiis on põhjus selgelt erinev. Peamine Mida teha artriidi sormedes siin kõigepealt kuulata ennast, sest lisaks liigesehaigusele võivad esineda ka muud sümptomid.\nLiigeste turse on iseenesest artriit, sõna otseses mõttes, kui artrus on liiges ja see on põletik. Näiteks liigesed valutavad ja paisuvad, lisaks palavikule tähendab see, et olete kuskil gripiga sarnaste viirusnakkuste tabanud.\nMõnikord märgivad gripiga patsiendid koos teiste iseloomulikemate sümptomitega ka valu liigestes. Teine - väike põlvevalu, kohati tunnevad paljud inimesed ilma ära selle järgi. Nagu saabuv vihm. Mida teha, kui liigesed annavad endast märku?\nMida teha artriidi sormedes, Artriidi põhjused ja tüübid Järgmisena koostab spetsialist raviprogrammi: ravimid, treeningravi, füsioteraapia, dieet.\nKui me räägime reumatoidartriidist, siis koos sellega mitte ainult liigesed paisuvad, valutavad, vaid on ka nõrkus, millega kaasneb valu. Nii tunnistatakse reumatoidartriit. Siin on valu ja üldine tervis on vastik. Aa, reumatoidartriit pole lihtsalt liigesehaigus, see on autoimmuunhaigus, mis ründab kogu keha.\nJa selle peamised sihtmärgid pole üldse liigesed, vaid kopsudega süda.\nArtriidi ravi kasi Kõik põletikunähud võivad ilmneda üldise mürgistuse ja allergiliste ilmingute taustal.\nOsteoartriit pole vähem valus, kuigi tema pilt on täiesti erinev. See haigus ei mõjuta immuunsussüsteemi, see deformeerib liigeseid väliselt vähem ja muud elundid ei kannata.\nSee töötab ühes kohas. Liigesed paisuvad ja mitte kõik neist ja ainult kahjustatud piirkonnad valutavad. Ekspertide arvates on osteoartriit pigem liigeste endi halvenemise astme näitaja. Artriidi artriidi liigesed loualuu, Lõualuu liigese artriidi põhjused Nende teostamisel võib valu hakata; kui need on tugevad, peaksite tegema vähem lähenemisi päevas, vähendama rõhu intensiivsust või isegi võtma mitu päeva pausi.\nKui konservatiivne ravi on ebaefektiivne tavaliselt juhtub see haiguse hilises staadiumismääratakse kirurgiline ravi. Kirurg uurib nõtke instrumendiga kogu abstsessi õõnsust isoleeritud kahjustuste tuvastamiseks. Põletiku leevendamiseks on hea elementapapiini, sinepifilmi ja galangaali, tunni jooksul mõeldud koiroosimahlaga vedelike ja aurutatud noorte kaselehtede kompress. Kuna liigesprobleemi sümptomid sarnanevad mitmete teiste haiguste omadele, tuleb lõpliku ja täpse diagnoosi panemiseks teha mitmeid hambaravialaseid ja meditsiinilisi uuringuid.\nArtriidi liigesed mida teha külastab patsient teisi spetsialiste.\nNahast liigese osteokondroos Mida teha, kui kate liigesed on haiged Käte artriidi ennetamine Mitte ükski inimene ei saa end sellise haiguse nagu artriit eest täielikult kaitsta, kuid on olemas ka ennetusmeetmeid, mille eesmärk on vähendada haiguse riski. Seega on võimalik reguleerida veresuhkru taset ja, mis kõige tähtsam, puriinhapete taset, mille tõttu käte liigestele tekivad hoiused; Te ei saa korraga tarbida suures koguses toitu, samuti nälgida; Kehakaal tuleb hoida kontrolli all. Artriidi korral tunnete liigesevalu, eriti kõndides. Laskevalu, valutavad, koos palaviku, turse, punetuse, põletiku, piiratud liikuvuse ja lihaste nõrgenemisega. Aja sõrmed võimalikult laiali ja too tagasi kokku.\nTõsise peavalu ja hüpertermia ilmnemine näitab põletikulise protsessi arengut. Esimeses etapis aitab terapeut, ilmsete halb enesetunde põhjuste puudumisel kirjutab ta saatekirja hambaarsti, otolaringoloogi, nakkushaiguste spetsialisti ja neuroloogi juurde. Kui välised kahjustused on endiselt olemas, peab patsient külastama traumatoloogi. Arst vastas: Esimene etapp lõpeb haiguse vormi ja staadiumi tuvastamisega. Täieliku diagnostilise uuringu tulemuste põhjal määrab arst ravi.\nSõltumata artriidi tüübist antakse patsiendile rahulik keskkond ja fikseeritakse kahjustatud liiges. Selleks kasutage komplekti, mis koosneb rüüsidest ja interdentalist plaadist.\nMida teha artriidi sormedes, Artriidi põhjused ja tüübid\nSee on vajalik hammustuse eraldamiseks. Patsiendi dieet sel perioodil koosneb vedelatest roogadest. Tooted, mida iseloomustab paksem konsistents, patsient ei ole võimeline tarbima. Lõualuu artriidi põhjused Tulevikus sõltub võetud meetmete iseloom haiguse etioloogiast ja patsiendi individuaalsetest omadustest. Kui artriiti provotseerib trauma, on ravi eesmärk valu leevendamine ja tursete leevendamine.\nшта ће се догодити ако разбијеш прсте или прсте? како излечити артрозо у зглобовима\nSelleks kasutatakse analgeetilisi ravimeid, elektroforeesi, UHF-i ja Bernardi diadünaamilisi voolusid. Igal juhul valib arst artriidi jaoks ravimeid ja füsioteraapiat, ise ravimine on vastuvõetamatu.\nHea efekti annavad motoorset aktiivsust taastavad klassid.


Tööpakkumise number 113059\nSekretäri ülesanne on tagada ERGO Tartu kontori sujuv töökorraldus: vastata üldtelefonile, edastada elektrooniliselt fakse, tegelda postiga, valmistdada ette koosolekuid ja kohtumisi, võtta vastu külalisi ja korraldada töötajate infovahetust.\nSobival kandidaadil on soovitavalt erialane haridus ja/või sekretäri (assistendi) töökogemus. Ta on positiivse ellusuhtumise, teenindusvalmiduse ja -tahtega. Sekretär oskab hästi kasutada arvutit ja muud kontoritehnikat, on korrektne ja täpne ning talub pinget; valdab vabalt eesti ja vene keelt ning oskab suhtlustasandil inglise keelt. Sobiv kandidaat on hea suhtlemis- ja kuulamisoskusega.\nERGO pakub püsivat töösuhet ja karjäärivõimalust rahvusvahelises kontsernis, nii iseseisvat kui ka meeskonnatööd.


Riigikogu eelinfo kolmapäevaks, 12. aprilliks - Riigikogu\nRiigikogu eelinfo kolmapäevaks, 12. aprilliks\n11.04.2017 / Eelinfo\nRiigikogu liikmete küsimustele on vastamas peaminister Jüri Ratas, majandus- ja taristuminister Kadri Simson ning sotsiaalkaitseminister Kaia Iva.\nPeaminister Jüri Ratas vastab küsimustele eelarvestrateegia, valitsemiskultuuri, teadus- ja arendustegevuse strateegia ning ÜRO maailma õnnelikkuse edetabeli kohta.\nMajandus- ja taristuminister Kadri Simson vastab küsimusele Rail Balticu lepingu ratifitseerimise kohta.\nJätkub teisipäevasel istungil Riigikogu tööaja lõppemise tõttu pooleli jäänud Eesti Vabaerakonna fraktsiooni algatatud kohaliku demokraatia toetamise seaduse eelnõu (388 SE) esimene lugemine. Eelnõu näeb ette vähendada erakondadele raha jagamist riigieelarvest umbes veerandi võrra. Vähendatav rahasumma soovitakse jagada tegevustoetuseks kohaliku omavalitsuse volikogusse kohti saanud kandidaatide ja nimekirjade vahel.\nValitsuse algatatud töölepingu seaduse ja teiste seaduste muutmise seaduse eelnõu (356 SE) eelnõu eesmärk on kaasajastada alaealiste töötingimusi ja võimaldada paindlikumaid töösuhteid. Seetõttu muudetakse eelnõu kohaselt alaealiste tööaega puudutavaid piiranguid.\nMuudatused puudutavad alaealistele lubatud töid, Tööinspektsioonilt loa taotlemist alaealisena töötamiseks, alaealiste tööaega ja igapäevast puhkeaega. Muudatused on seotud valitsusliidu aluspõhimõtetega 2016-2019, mille kohaselt kasvatatakse noorte võimalusi osaleda tööelus, sh õpilasmalevates, luues täiendavaid motivatsioonimehhanisme tööandjatele ja vähendades noorte töötamisega seotud piiranguid.\nSamuti kaotatakse eelnõuga ära valitsuse määrusega kehtestatud 13-16-aastastele alaealistele lubatud tööde liigid. Muudatus avardab alaealise töötamise võimalust erinevatel töödel ning edaspidi võib selles vanuses alaealisega sõlmida töölepingu igasuguse kerge töö tegemiseks, mis on neile ea- ja jõukohane.\nEelnõus tehti teise lugemise käigus kuus muudatust. Esimese muudatusettepaneku eesmärgiks on tööinspektori eelneva nõusoleku saamine. Seletuskirjas seisab, et kehtiva töölepingu seaduse regulatsioon, mille kohaselt alla 15-aastaste laste tööle võtmisele peab eelnema tööinspektori nõusolek on igati asjakohane ning selle muutmiseks puudub vajadus ja seda ennekõike laste tervise ja ohutuse seisukohalt.\nTeine muudatusettepanek ei muuda oluliselt kehtivat korda ja nõudeid alaealise töölevõtmisel. Seletuskirjas seisab, et olulisemaks muudatuseks on, et edaspidi eeldatakse tööinspektori nõusolekut praeguse eelneva kirjaliku nõusoleku asemel. Muudatusettepaneku kohaselt lisab tööandja alaealise töötaja töötamise registrisse 10 tööpäeva enne alaealise tööle asumise kuupäeva, lisades info selle kohta, et lapse tööle asumiseks on olemas tema seadusliku esindaja nõusolek, mis tingimustel laps tööle asub, kus töö tegemine toimub ja mis tööd tehakse ning kas laps on koolikohustuslik või mitte.\nKolmanda muudatusettepanekuga jäetakse eelnõust välja töölepinguseaduse § 48 valveaja regulatsiooni esialgselt kavandatud erisätted, mis oleks võimaldanud kokkuleppega töötaja igapäevase ja iganädalase puhkeaja sätetest kõrvale kalduda. Selles osas jääb kehtima senine kord, kuniks tööturu osapooled teistsugusele kokkuleppele jõuavad.\nNeljanda muudatusettepaneku puhul on tegemist tehnilise muudatusega. Viies muudatusettepanek korrigeerib tööandja vastutuse regulatsiooni koosseisuelemente alaealisega töölepingu sõlmimise korral ilma tema seadusliku esindaja nõusolekuta ja alaealise tööle lubamise korral tööinspektori nõusolekuta. Kuues muudatusettepanek puudutab seaduse jõustumisaega.\nEelnõule tehti teise lugemise käigus kaks muudatusettepanekut. Ühe muudatusettepanekuna vähendatakse biokütuse koguenergia minimaalset osakaalu tarbimisse lubatud kütuses. Teine muudatusettepanek koosneb kolmest üksteisega seotud ettepanekust ning sellega soovitakse aasta võrra edasi lükata eelnõuga kütuse müüjatele sätestatud kohustust lisada transpordis kasutatavasse bensiini ja diislikütusesse biolisandit selliselt, et lõppeesmärk saavutatakse endiselt 2020. aasta alguseks.\nValitsuse algatatud riigihangete seaduse eelnõu (204 SE) peamine eesmärk on suurendada riigihangete läbiviimise paindlikkust, vähendada hankemenetluse kulusid ning võtta üle kolm Euroopa Liidu direktiivi. Eelnõu näeb ette riigihangete piirmäärade tõstmist, mis võimaldab senisest ulatuslikumalt kasutada lihthankeid. Samuti loob eelnõu eeldused väikestel ja keskmistel ettevõtjatele paremaks juurdepääsuks hangetele, sest piirab ostja õigust nõuda konkursil osalemiseks suurt majanduskäivet ning kohustab ostjat täiendavalt põhjendama, miks ta ei soovi suurt hanget tükeldada väiksemaks. Eelnõu näeb ette uut hankemenetluse liiki – innovatsioonipartnerlust, mida saab kasutada turul puuduva innovaatilise toote, teenuse või ehitustöö arendamiseks ja soetamiseks. Samuti näevad seadusemuudatused ette, et väikesemahulised (10% asjade ja teenuste või 15% ehitustööde hankelepingu algsest maksumusest) muudatused hankelepingus on tulevikus lubatud täiendava põhjendamiskohustuseta. Eelnõuga luuakse alused üleminekuks paberivabale e-riigihangete korraldamisele. Kohustus tekib üle minna e-riigihangetele täielikult 18. oktoobriks 2018. Üleminekuajal saavad hankijad kohaneda uute normidega ning teha sujuvaks üleminekuks vajalikke infotehnoloogilisi arendustöid. Kohustuse korraldada e-hankeid 70% ulatuses registris alustatud hangetest on aastast 2017 ja 100% ulatuses aastast 2018.\nMajanduskomisjoni algatatud planeerimisseaduse muutmise ning sellega seonduvalt keskkonnamõju hindamise ja keskkonnajuhtimissüsteemi seaduse muutmise seaduse eelnõu (411 SE) võimaldab planeerimisalase tegevuse korraldajal sõlmida planeeringu koostamisest huvitatud isikuga lepingu planeeringu koostamise tellimise ja mõjude hindamise, sealhulgas keskkonnamõju strateegilise hindamise kulude katmiseks.\nValitsuse algatatud töövaidluse lahendamise seaduse eelnõuga (407 SE) tagatakse lihtne, kiire, odav ning tõhus kohtuväline töövaidluse lahendamine. Kohtuväliseid töövaidlusi on seni lahendatud 1996. aasta septembrist kehtiva individuaalse töövaidluse lahendamise seaduse alusel, mille rakendamisel on praktikas ilmnenud mitmeid puudusi.\nEelnõu näeb ette alternatiivsed töövaidluse lahendamise võimalused kirjaliku menetluse, lepitusmenetluse ja kompromissi näol. Kehtiv kord võimaldab avalduse läbivaatamist töövaidluskomisjoni (TVK) istungil, erandina võib avalduse lahendada poolte kohalolekuta vaid juhul, kui pooled üksteise nõudeid täies ulatuses tunnistavad. Lepitusmenetluse ning kompromissi võimalused töövaidluse lahendamisel puuduvad. Praktikas kompromissi sõlmimine küll toimub, kuid väljaspool töövaidlust, mille tulemusena ei ole tagatud täitedokumendi olemasolu.\nEelnõu kohaselt saab töövaidluskomisjoni juhataja edaspidi ainuisikuliselt lahendada kuni 6400 euro suuruseid rahalisi nõudeid. Muudel juhtudel või poolte soovil, toimub asja lahendamine istungil kolmeliikmelise komisjoniga. Seadusest kaob senine TVK-sse pöördumise rahalise nõude 10 000 euro suurune piirmäär. Praegu saab 10 000 eurot ületava nõudega pöörduda üksnes kohtusse.\nSeletuskirjas märgitakse, et eelnõu väljatöötamisse on kaasatud ja selle on kooskõlastanud Tööinspektsioon, Eesti Tööandjate Keskliit, Eesti Kaubandus- ja Tööstuskoda, Eesti Ametiühingute Keskliit, Eesti Advokatuur, Eesti Juristide Liit, Eesti Kohtunike Ühing.\nväliskomisjonis – kell 9: Venemaa teemaline arutelu (ruum L241);\nmajanduskomisjoni ja arenguseire nõukoja ühisistung – kell 16: arenguseire tegevuskava 2017-2018 kooskõlastamine (Komandandi maja, Toompea 1);\nKell 10.30 – Riigikogu esimees Eiki Nestor avab keskkonnakomisjoni korraldatud karusloomakasvanduse teemalise arutelu õpilasliidritega (konverentsisaal).\nKell 13 – väliskomisjoni esimees Marko Mihkelson kohtub Saksamaa Rheinland–Pfalzi Liidumaa parlamendi delegatsiooniga (ruum L251).\nKell 15 – Riigikogu esimees Eiki Nestor osaleb Kaitsepolitseiameti 97. aastapäeva tähistamisel (Radisson Blu Hotel Olümpia).


Näojooga kursuse korraldaja Mai-Liis Kivistik: 200 osalejat on siiski märkimisväärselt äge number, olen iga osaleva naise üle siiralt uhke! – Hingele | GoodNews\nAvaleht Jooga ja meditatsioon Näojooga kursuse korraldaja Mai-Liis Kivistik: 200 osalejat on siiski märkimisväärselt äge number, olen iga osaleva naise üle siiralt uhke!\nTeisipäeval algas põnev uus 4-nädalane näojooga virtuaalkursus “10x nooremaks kirurgilise sekkumiseta” koos Herbazeni looja, joogatreeneri ja loodusterapeudi Mai-Liis Kivistikuga. Esimesel kursusel alustas 200 tublit näojoogahuvilist.\nTõhus ja pikaajaliste tulemustega meetod vananemise ennetamiseks\nMai-Liis rõõmustab, et on väga äge tasapisi näha inimeste teadlikkuse tõusu. “2020. aasta kevadel alustasin näojooga grupitunde ja siis oli ikka vaevaline selgitada, miks on näo treenimine oluline. Praegu videokursust lansseerides oli sees ikka väike ärevus, et kui paljud on päriselt valmis endaga tööd tegema. Rõhutan alati, et näojooga nõuab pühendumist ning järjepidevust, sest tulemused saavutab vaid regulaarsel harjutamisel. 200 osalejat on siiski märkimisväärselt äge number! Olen iga osaleva naise üle siiralt uhke, sest ta on otsustanud ise luua ennast sellisena nagu tema seda soovib mitte ei ela paratamatuse küüsis,” on Mai-Liis rahul.\nIlutööstus manipuleerib meiega pidevalt ja on sidunud väärtused tugevalt välise väljanägemisega. Mai-Liis toob välja, et paljud näojooga huvilised on proovinud erinevaid kreeme, seerumeid ja hooldusi, kuid ei näe ikka püsivaid muutusi. Kuigi need võivad tunduda kiire lahendusena, on teaduslikult tõestatud, et kreemid ja seerumid ei saa meie vananemisprotsessi elimineerida.\nNäojooga on pikaajaliste tulemustega, 100% looduslik meetod, kuidas aeglustada vananemist ja olla kõrge eani särava nahaga. “Näo treenimine on täpselt sama nagu keha jaoks trenni tegemine. Saad õnnehormoone ja ka lihas saab toonusesse,” võrdleb ta.\nKursusel palju põnevat\nTihti inimesed jätavad kursusi pooleli ja kuna näojooga nõuab järjepidevust, on Mai-Liis põhjalikult läbi mõelnud, kuidas osalejaid motiveerida. Ta on sidunud kursuse tervislikku elu toetava Facebooki kinnise grupiga. Seal toimuvad igakuiselt erinevad väljakutsed, artiklite/taipamiste jagamine ning ka live-videod kursuse ajal. Kõik selleks, et isegi praeguses maailmas oleks inimesel sarnaselt mõtlev keskkond ja lihtsam enda eest päriselt hoolitseda.\nMai-Liis ütleb, et iga päev näojoogat praktiseerides püsib nahk kauem noor ega lõtvu ja regulaarsel praktiseerimisel vähenevad kortsud. Kui regulaarselt näojoogaga tegeleda, on ühe nädala pärast on nägu rohkem toonuses ja märkad naha kvaliteedi paranemist. Ühe kuu pärast võib näha, et väiksemad peened jooned vähenevad. Lisaks kumab nahk tervisliku säraga.\n“Siin tuleb siiski ootustele pidur peale panna, sest iga inimene on erinev ja palju sõltub tulemuste saamisel ka sinu geneetika ja sidekoe elastsus. Järjepidev tegutsemine viib aga kindlasti sihile,” rõhutab ta.\nKursus annab osalejale põhioskused:\nKursus sisaldab 30 samm-sammult näojooga videot koos erinevate täiendavate materjalidega loodusliku nahahoolduse kohta. Mõned põnevad teemad, mis kaetakse: mida vältida igapäevases kosmeetikas, miks on õlid meile kasulikud või kuidas õigesti näorullikut kasutada.\nVaata näojooga kursuse kohta lähemalt kodulehelt!\neelmine Kuidas kallite vahenditeta kortsudest vabaneda? Lahendus on näojooga!


5. juuli 2021 Koolitus "Koostöös lapse heaks!", veebiseminar "Turvaliselt internetis" ning suvekool "Anname mikrofoni laste ja noorte kätte", on vaid osaline nimekiri neist sündmustest ja tegevustest, mis juunikuus Lastekaitse Liidus aset leidsid. Kõige erilisem seejuures oli aga lastekaitsepäev, mis tänavu oli esmakordselt riiklikku tähtpäev ja lipupäev. 1. juunil avaldatud pöördumises kritiseeris Lastekaitse Liit riigi otsust kärpida laste huvihariduse [...]\n10. mai 2021 On olemas ütlus, et kui soovid minna kiiresti, mine üksi. Kui soovid minna kaugele, mine teistega koos. Lastekaitse Liidu tänavune üldkoosolek toimub 28.05.21 kell 13-15 üle Zoomi. Kõik liikmed ja toetajaliikmed on lahkesti palutud! Joonis on pärit kommunikatsioonistrateegia peatükist "Eesmärgid sisekommunikatsioonile" Aprillis sai läbi aasta aega kestnud Aktiivsete Kodanike Fondi projekt “Lastekaitse Liidu üle-eestilise võrgustiku [...]\nMärts 2021 Lastekaitse Liidus – kes, kus, miks ja kuidas?\nAeg on kuulata hääletute hääli ❗ ❗ ❗ Eelmisel aastal tegi enesetapu 14 alaealist, käesoleval aastal juba kaks. Lisaks on märtsi seisuga ainuüksi Tallinna Lastehaiglas olnud tänavu juba 26 alaealist enesetapukatsega. Lastest ei peaks rääkima ainult tulevikuvõtmes, nad on siin nüüd ja praegu. Kõigi oma rõõmude ja muredega. Just needsamad, rõõmud ja mured käsikäes, iseloomustasid […]\nLAPSESUU: Kuidas Sa tähistad Eesti sünnipäeva? “Õpetaja ütles, et Eestil on sünnipäev ja siis on lasteaiast vaba päev. Ma loodan, et see ei ole suvel, siis on mul sõbral sünnipäev. Ma ei saagi muidu minna.” – Marcel (5a) Fotol on August, kellel on Eestiga samal päeval sünnipäev, ent loodame, et sõbrad leiavad võimaluse tähistada nii […]\n10. veebruar 2021 Uuel aastal uue hooga... Aasta algus on, nagu ikka, kokkuvõtete ja uute sihtide seadmise aeg. Nii valmis meil koos partneritega järjekordne Sotsiaalministeeriumi strateegilise partnerluse projekti „Koostöös laste ja perede heaks“ vahearuanne, mis võttis kokku 2020 II poolaasta. Ühtlasi saime omakorda lugeda enda liikmete poolt 2020. aastal läbi viidud projektide “Kasvame Koos” kokkuvõtteid. Hea on lugeda, [...]\n12. jaanuar 2021 Lihtsuse ilu ja headuse võlu Ilusat, lihtsat ja headust täis aastavahetust kõigile! Autorid: Birgit ja Getter, Märka Last töötuba Just niisuguse sõnumiga lõppes Lastekaitse Liidu jaoks 2020, mis läheb meie kõigi jaoks ajalukku kui eriline ning täiesti teistmoodi aasta. ARVAMUSED Arvamus perekonnaseaduse ja sellega seonduvalt teiste seaduste muutmise seaduse eelnõule. Postimees: Elatisvõlgnike olukorda leevendatakse laste [...]


Liiklusinfo 07.09.2019 - Uudised - Politsei- ja Piirivalveamet\n07.09.2019 kell 12.37 teatati liiklusõnnetusest Tallinnas Laagna tee ja Anni tänava ristmikul Varraku silla juures, kus liiklusmärgi nr 221 (anna teed) nõudeid eiranud 42-aastane mees sõitis sõiduautoga Toyota Avensis, ette peateel vasakpööret sooritanud sõiduautole Volvo S60, mida juhtis 54-aastane mees. Volvo juht, Toyota juht ja Toyota kaasreisijad, 42-aastane naine, 12-aastane poiss ja 4-aastane poiss toimetati Põhja-Eesti Regionaalhaiglasse.\n07.09.2019 kell 14.11 teatati liiklusõnnetusest Harjumaal Kose vallas Tallinn – Tartu – Võru – Luhamaa maantee 41. kilomeetril, kus 50-aastase mehe juhitud buss Scania riivas järsus S-kurvis paremas teeservas sõitnud alkoholijoobes jalgratturit, 30-aastast meest. Kokkupõrke tagajärjel kukkunud jalgrattur toimetati Põhja-Eesti Regionaalhaiglasse. Buss lahkus pärast liiklusõnnetust sündmuskohalt, kuna jalgratturil puudusid pretensioonid.\n07.09.2019 kell 14.40 ajal toimus liiklusõnnetus Jõgevamaal Põltsamaa vallas Neanurme külas Reinumäe taluhoovi teel, kus väravat kinni panna tahtnud jalakäijat, 50-aastast naist riivas väravast välja sõitnud sõiduauto Audi A4 Avant, mida juhtis 46-aastane naine. Jalakäijale andis kiirabi kohapeal esmaabi.\n07.09.2019 kella 15.20 ajal toimus liiklusõnnetus Tartus Ringtee 10 juures, kus poe parklast väljasõitu teostanud 41-aastane mees sõitis sõiduautoga Smart Fortwo Coupe, otsa reguleerimata ülekäigurajal teed ületanud jalgratturile, 40-aastasele mehele. Jalgrattur toimetati Tartu Ülikooli Kliinikumi.\n07.09.2019 kell 19.29 toimus liiklusõnnetus Tallinnas Helbe tn 13 juures, kus jalgratast Merida 300 BigNine juhtinud 49-aastane mees põrkas pimedas järsus kurvis kokku vastu liikunud jalgrattaga Norsa, mida juhtis 72-aastane mees. 72-aastane mees toimetati Põhja-Eesti Regionaalhaiglasse. Liiklusõnnetuse täpsemad asjaolud on selgitamisel.\n07.09.2019 kell 19.52 toimus liiklusõnnetus Viljandimaal Metskülas Miku Robi taluteel, kus alkoholi tarvitanud ja juhtimisõiguseta 17-aastane noormees sõitis sõiduautoga Ssangyong Rexton vasakule teelt välja kraavi ja rullus üle katuse. Sõidukis kaasreisijana viibinud 35-aastane mees hukkus sündmuskohal.\nPolitsei tänab liiklejaid, kes järgivad liikluseeskirju, näitavad eeskuju ja teevad kõik selleks, et vältida laste sattumist liiklusohtlikesse situatsioonidesse.


RR032 - Kas peaks III samba maha müüma?\nKai küsis, kas oleks mõttekas oma III pensionisamba investeering maha müüa ja ise investeerida:\nOlen mõned päevad sirvinud RahaFoorumi portaali (ja veel mõningaid investeerimise blogisid), läbi lugenud suure osa postitustest ja kommentaaridest, kuulanud RahaRaadiot ning jõudnud järelusele, et sooviksin alustada investeerimisega. Saan oma e-mailile esimesi finantseesmärkide seadmise töötoa e-kirju ja tegelen eesmärkide püsitamisega.\nSellega seoses tekkis mul küsimus. Sõlmisin ca 10 aastat tagasi pensioni III samba kogumise lepingu ja selle hetkesis on pehmelt öeldes kole: sisse olen maksnud ca 6000, hetke väljaostu summa on 4200. Lisaks pean järgmisel aastal maksma tagastatud tulumaksu, ilmselt siis 6000 pealt. Kokkuvõttes saaksin sellest tagasi ca 50%. Nüüd tuleb see küsimus:): kas mul oleks mõistlik see leping praegu ära lõpetada ja kättesaadud summa ise investeerida? Lisaks on mul lapsele sõlmitud kasvuportfelli leping, mille praegune väärtus on ca 1800 eurot. Need kaks lepingut kokku annaksid algajale vast päris korraliku stardikapitali, mida hea juhendaja soovituste järgi saaks mõistlikumalt investeerida kui seda teeb pank. Veel on plaanis üle vaadata oma sissetulekud ja väljaminekud ning igakuiselt oma investeeringuid suurendada. Pole kindel, et kohe 50% klubiga õnnestub liituda, kuid see on lõplik eesmärk küll. Teisalt lapsed ja majalaen võtavad oma osa. Eks näis:).\nMida olen siiani teinud? Tekitasin paar päeva tagasi Twinosse konto ja alustasin seal paarisaja euroga 1-3 kuuliste laenudega katsetamist. Hajutasin 10€ kaupa vastavalt soovitustele. Summad on esialgu väiksed, aga kusagilt tuleb ju alustada:). Ah-jaa, tellisin ka RSÕ-i, pole seda veel kätte saanud.\nOlen väga tänulik, kui leiad aega minu kirja läbilugemiseks ja sellele vastamiseks.\nKuigi Kai kirjutab, et tahaks alustada investeerimisega, on ta seda juba viimased 10 aastat läbi III samba teinud ehk peaaegu sama kaua kui mina. Tegelikult on siin juba üsna pikaajalise investori poolt lihtsalt teadlikumalt ja veidi aktiivsemalt investeerimisega alustamisega tegemist.\nAga kas siis tasuks see sammas maha müüa? Räägime sellest juba saates.\nNB! Vahepeal on ilmunud erinevad madalate tasudega III samba pensionifondid, mida võiks täitsa investeerimiseks kaaluda.\nPensioni III sammas – tulus investeering?\n← RR031 – Mida sa arvad sellest ühisrahastusplatvormist? → Kaks põhjust, miks ma Bondora portfellihaldurit ei kasuta\n14 replies on “RR032 – Kas peaks III samba maha müüma?”\nTere Taavi, tänud järjekordse huvitava saate eest. Eelmisel aastal otsustasin, et lõpuks müün III samba maha ja tegin otsuse teoks, tulumaks arvestati väljamakse summalt. Ereda mälestuse jättis kõne , mis järgnes lõpetamise avalduse esitamisele: seati kahtluse alla kas ma olen terve mõistuse juures ja ikka annan endale aru, mida ma teen.\n19/02/2016 at 11:55\nTohoh, minu ajal küll keegi helistama ei hakanud. Ju siis on see väljumise teema populaarsemaks muutunud, et nüüd helistatakse ja ümber üritatakse veenda.\nSamas ma väljusin suhteliselt ammu, siis ei müüdud II sammast ka argumentidega, et “meil saab sama raha eest rohkem osakuid”.\nOleks võinud puudutada ka teemat, et kui on juhuslikult olemas 12% “loll” autolaen ja 20% krediitkaart maksmata, siis võiks selle raha hoopis sinna suunata. Garanteeritud 12-20% on ikka üle prahi.\nAga juhul, kui küsijal selliseid asju kaelas pole, on nõuanne väga täppi. (Y)\nJah, laenud võiks tõesti esimesena ära maksta, kui mingid kalli intressiga variandid kaelas on.\nMuidugi kui 12% autolaen kaelas on, siis võiks juba rääkida ka sellest, kas üldse autot vaja on või võiks sama vabalt ja soodsamalt näiteks Uberiga linnas ringi sõita (minu koodiga ka ühe tasuta sõidu võtta esimesel korral ;)).\nTänan Taavit pika ja põhjaliku saate eest! Samuti tänan kõiki teisi, kes on aidanud kaasa mõelda. Mina olen see, kes küsimuse saatis. Siin kerkis üles küsimus “lollide” laenude kohta. Kinnitan, et neid ei ole ega tule. Krediitkaart küll on, kuid seda kasutan ööbimiskohtade broneerimiseks jms tegevusteks, kus on krediitkaart vajalik. Mahavõetud summa kannan kohe sinna tagasi.\n20/02/2016 at 15:26\nNetiostude jaoks täitsa mõistlik kasutada krediitkaarti, mitte deebetkaarti. Esimese puhul pettuste korral tunduvalt lihtsam raha tagasi saada (mis ei tähenda, et seda võiks igale poole suvalistele lehtedele sisestama hakata muidugi).\nKui mingil põhjusel ei ole selline krediitkaart, millel esimese kuu jooksul intressi ei küsita, siis soovitan sellise vastu välja vahetada.\nPole mõtet intressi maksta, kui saab ka ilma 😉\n20/02/2016 at 16:58\nMina julgeks öelda, et lõpetamise juures võib olla oluliselt rohkem aspekte. Vanus tõepoolest on ajastamiseks üks neist. Aga oluline on ka see mis, sruktuuriga leping on ja millesse see täna investeerib. Kui alusvaraks on valitud 100% aktsiaid. Kas siis ikka oleks praeguse aktsiaturu langusmomendil õige ajastus?\nLisaks võib olla vanades lepingutes kombineeritud kogumine elukindlustuskaitsetega st et kuigi makseid oled teinud 6000€ ulatuses (ja TM tagastust oled saanud selle summa pealt ja ilmselt juba ära kulutanud) siis tegelikkuses osa sellest summast on läinud elukindlustuskaitsete eest teenustasuks.\nMina nii üheselt ei suunaks lepingut lõpetama, enne kui on selgeks tehtud konkreetse lepingu tingimuslikud nüansid ja see, et ma tõesti suudan ja viitsin ja tahan selle ressursiga paremat tootlikkust ise tekitada. Muidu võib olla ühel hetkel nii, et ei ole ka seda suure vaevaga säästetud tagavara enam.\nEt siis, üheksa korda mõõda, 1 kord lõika.\n“Kui alusvaraks on valitud 100% aktsiaid. Kas siis ikka oleks praeguse aktsiaturu langusmomendil õige ajastus?”\nJah. Sest indeks suudab taastumise ajal tõenäoliselt endiselt paremat tootlust anda, kui antud fond. Samuti võtab see fond ka languse ajal oma teenustasu edasi, mis võib eriti kalliks minna, kui nüüd näiteks tulebki selline pikem periood, kus hinnad külgsuunas liiguvad või hoopis veelgi allapoole lähevad.\nKui seal on mingi elukindlustuskaitse vmt ja küsija seda ei maininud, siis ma eeldan, et seda kindlustust ei tehtud sellepärast, et seda hädasti vaja oleks olnud, vaid keegi tegi ehk head müügitööd vmt.\nVajadusel saab omale vastava kindlustuse eraldi kuskile teha, kui selle järele vajadust peaks olema.\nSeda viitsimise asja sai ka muidu mainitud. Kui ikka ei viitsi teemat selgeks teha ja minimaalseltki tegeleda, siis on tõesti III sammas parem kui niisama tarbimine.\nKuigi tänast tootlust vaadates ei ole ilmselt väga keeruline sama tootlust ka üsna passiivsete meetodidega teenida (ainuüksi haldustasude kadumine annab juba pikas perspektiivis ülisuure võidu).\nVist on lootusetu loota, et tuleks võimule keegi, kes lubaks II samba maha müüa.\nSeda vaevalt kunagi juhtub ja vaadates natukene ringi, ei tohiks ka seda ilmselgelt lubada. Valdav osa inimestest kasutaks seda tõenäoliselt lihtsalt tarbimiseks ja siis poleks sedagi natukest enam pensionipõlves võtta.\n29/02/2016 at 12:27\nIse müüsin III samba juba aastaid tagasi. Uuesti makseid tegema hakata ei kavatse.\nMis puutub aga II samba müüki, siis mina küll pooldaks varianti, et teatud tingimustel oleks inimesel võimalik samas kas osaliselt müüa või vähemalt sambas olev raha mõistlikumalt investeerida teatud mahus.\nEnda näitel on tootlus praktiliselt olematu, kuigi sambaks on LHV L, mis peaks olema nende jutu järgi üks parimaid üldse. Vaatasin just, et kui läheksin homme pensionile, siis saaksin järgmise 20 aasta jooksul igakuiselt 60 eurot lisaks – sisuliselt nad jagavad lihtsalt kogutud summa 20 aasta peale ära, mis sest, et kuus saan vaid 60 eurot ja ülejäänu peaks ju nagu edasi mulle kasumit teenima.\nEks ta vist tegelikult teenibki edasi. Ma nii täpselt ei tea seda, aga siis investeeritakse see vist juba kindlustusseltsi poolt ja ilmselt üsna konservatiivsel viisil ja suurte tasude juures.\nEi maksa unustada, et siis sa sisuliselt maksad kindlustusmakset, nii et sinu kogutud rahast võetakse see maha.\nMingitel tingimustel ju võiks lubada seda II samba müüki, aga mis tingimustel?\nMa olen täitsa kindel, et igasuguste vingete Onecoinide, Kairose jne tegelased oleksid üliveendunud, et neil on parem koht, kuhu see raha paigutada.\nPaljud ilmselt läheksid reisile või ostaksid uue teleka või auto jne. Lõpptulemus oleks suure tõenäosusega see, et tänase prognoosi (pool tulevastest pensionäridest on vaesusriskis) võiks muuta, et enamik pensionäridest on vaesusriskis.\nII samba lihtsalt sulas laiali jagamine tooks loomulikult kaasa täieliku anarhia. Minu idee on pigem selles et kui isikul on näiteks II sambas kogutud rohkem raha kui mingi teatud summa (näiteks 1-2 kordne rahvapensioni määr igakuisete maksetena), siis võib ta ülejäänud summa kas maksuvabalt mingi perioodi peale välja võtta või siis omal käel investeerida. Paljudel võib selline summa koguneda juba ka enne pensionile jäämist ja inimesed võiksid juba varem oma rahale paremat tootlust saavutada.\nSelles mõttes oleks ju loogiline, et kui oled suutnud II sambasse koguda niivõrd suure summa, siis eeldatavalt ei sa sa ikka päris loll olla.\nPraegu on aga olukord kus II samba fondide tootlus on pehmelt öeldes kasin ja ka hiljem sellest väljamakstavad summad kasinad. Oletame, et oled tubli inimene, saad kogu elu kõrget palka, maksad makse ja siis pensionile jäädes hakkad saama mitmeid kordi vähem kui oskaksid sama summaga ise teenida. Lihtsalt selle pärast, et sinu kõrval on ka terve rida lollpäid kes lihtsalt selle raha maha jooks või mõnda püramiidskeemi paigutaks, et oleks “solidaarne”.\n02/03/2016 at 19:06\nOlukord, kus see summa ületaks mingit kriitilist piiri, on üsna väikese sihtgrupi erand pigem. Selles osas on ka tegelkult isegi erand olemas (või vähemalt kunagi oli, kui seda teemat uurisin).\nEhk juhul, kui su II sammas ületas pensionile minnes mingit piiri, siis võisid kindlustuslepingust ka loobuda ja muudel tingimustel raha välja võtta.


Haiget kõhtu naba allosas Tsüstiit koos valu neerudes\nHaiget kõhtu naba allosas, Valu sümptomid ja põhjused\nKroonilise pimesoolepõletiku korral tekivad paremas hüpohondriumis valutavad valud, need intensiivistuvad pärast füüsilist pingutust ja ka seedimine on häiritud.. Haigused, mis võivad põhjustada valu naba ümbruses Enamikul seedetrakti haigustest ei ole arengu algfaasis spetsiifilisi sümptomeid. Kui seesugused episoodilised valud tekivad, tuleks kiiresti arsti juurde uutele uuringutele minna. Valu põhjused pärast menstruatsiooni ajal raseduse ajal võib varajase püsivuse ajal olla tingitud soole tugevat kaussi, mis surub emaka.\nTugev valu haarab vahel ka kogu kõhu. Parema roidekaare all või ülakõhus annab end tugevate kõhuvaludega tunda haiget kõhtu naba allosas. Valu võib kiirguda parema abaluu alla, paremasse kätte või rangluu alla. Kaasneda võivad iiveldustunne, oksendamine ja kõhulahtisus. Valuhoole võib järgneda naha, limaskestade, uriini ja väljaheite värvuse muutus.\nSeetõttu oluline B. Kõige ohtlikum vääriskollikoliitne loeb naba lähedal, sest nad võivad signaali umbes kolmkümmend haiguse voolu kohta. Otsida ja kõrvaldada heaolu halvenemise allika otsimine ja kõrvaldamine, on vaja otsida abi kvalifitseeritud arstile. Ebameeldivaid tundeid, valu NEPPETi piirkonnas ei saa ignoreerida, sest nad haiget kõhtu naba allosas sageli ohtlik haigus kiiret ravi.\nArtiklis käsitletakse naba valu peamisi põhjuseid täiskasvanutel, sümptomitel ja sümptomitel, millistel juhtudel võib olla valu, kui lapse või täiskasvanu naba piirkonnas on valu, mis põhjustab naba lähedal raseduse ajal. Kõige sagedamini valu keset kõhu muret beebid, täiskasvanud seisavad selle probleemiga palju harvem kui lapsed.\nSamal ajal on olukordi, kus sellised sümptomid ilmuvad täiskasvanutel, on sageli rohkem tõsised põhjused kui lastel. Naba lähedal asuva valu põhjused, miks kõht haigestub naba lähedal Kõhu keskel tugev valu võib olla väga paljude haiguste ja muude terviseprobleemide märke. Seega võivad naba lähedal asuva kõhuvalu põhjused olla nagu patoloogilised, seal ja füsioloogilised.\nKuigi põhjused väljanägemise ebameeldivate tunnete kindlaksmääratud ala keha, seal on veel kõige levinum nende seas ja seetõttu rohkem äratuntavad. Liide põletik - Apenditsiit, kui naba lähedal valu põhjus. Naba lähedal asuv valu võib näidata apenditsiidi ägeda vormi algust.\nBasic Hernia ja kõhuvalu Naba lähedal iseloomustavad teravad tugevad valud, kõhukinnisus, tervitused, paistes ja oksendamine. Kui kõhtu palpeerimine on kõhuõõnes rikutud, mis füüsiliselt avatud, hakkab rohkem juurima.\nHernia, mis asub naba lähedal, on kahte tüüpi: ebasoodsas olukorras ja arenenud. Ebasoodsas olukorras olevat herniat töödeldakse ainult kirurgiline sekkumine. Vale Hernia on eelnevalt proovinud kõrvaldada konservatiivsed meetodid Ravi, kuna selline hernia on mõnel juhul võimalik parandada.\nMe juhtme sellele tähelepanu sellele, Herniaga on see rangelt keelatud keelatud, sest patsiendid esinevad sageli selle koe patsientidel ja nekroosi surma. Selle tulemusena sureb patsient vere või muude tagajärgede infektsioonist vale ravi.\nSeega, kui soovitate Herniat, peaksite näitama, et arst, kes annab usaldusväärse diagnoosi ja aitab haiget kõhtu naba allosas õige ravimeetodi. Väikeste soolte haigused võivad põhjustada naba lähedal valu moodustumist. See avaldub läbi valu läbi naba amplifitseerimise ajal haiguse ägenemise ajal põletiku põletiku tõttu organi ja deformatsiooni kudede kudede kudede. Naba lähedal olev valu on võimeline tekkima selle tulemusel, mis tekivad enteriidi või enterokoliidist põhjustava nakkusliku ärritavate ainete keha vastavalt trahvi ja käärsoole põletik.\nValu võib kaasneda kõhu harmoonia ja puhitus, mis on nähtav palja silmaga, söögiisu puudumine. Patsiendi nahk kahvatub, tundub pidev vastupandamatu nõrkus, kummi verejooks, mis ei ole võimalik kõrvaldada suuõõne seadmete ja tööriistade abil. Divertikuliit naba lähedal asuva kõhuvalu põhjuseks.\nHaigus, millega naba hakkab märgatavalt ütlema ja muutub nagu kott. Väljendamisel on väljendunud valu tunda, see on võimalik suurendada kehatemperatuuri.\nMõnikord põhjus, et kõhuvalu ilmus Naba piirkonnas, võib rääkida sellise probleemi nagu paus Õhuke soolestik. See avaldub paigaldamata, kuid samal ajal pidevalt tänulik tunded. Alates edasine areng Haigused Valu võimu suureneb ja lähtub mao piirkonnast, võitluste võitluse olemusest ja kõige rohkem tunda paremal pool. Täiendavad sümptomid: iiveldus ja oksendamine, suurenenud gaasi moodustuminekõhukinnisus.\nTugev valu jaotus võib põhjustada tingimuse valus Seega, kui see avastatakse, tuleks seda nimetada kiirabi. Navel valu on iseloomulik mesingel vereringesse. Kõhu migreeni võib kaasneda ka sellised sümptomid naba lähedal kõhuvaluna. Esimene selge märk see haigus - Sharp spasm haiget kõhtu naba allosas. Samuti täheldatakse äge peavalu, mis on tavaliselt mitte rohkem kui nelikümmend minutit.\nValulik tunne selle haigusega kaasnevad nii täiskasvanud kui ka lapsed.\nSamuti on võimalik ka pallor ja kuiv nahk, iiveldus, oksendamise sisselülitamine. Kuna naba peavalu valu ilmub samaaegselt või asendusliikmega, on sellistes sümptomites kõhuli migreenil lihtne ära tunda ilma abi. See on kõige sagedamini vastuvõtlik teismelistele, inimestele, kes on pidevalt silmitsi stressi ja närvilise pingega, samuti need, kes on suurendanud aordi publis verevoolu. Naba piirkonnas esinevad valud väga sageli naistel.\nKui naisel on selle häire kahtlusi ja sümptomeid, on vaja pöörduda arsti poole. Kõhupiirkonna nõrgenemine. Nahk on venitatud ja see võib põhjustada valulisi aistinguid. Raseduse ajal on vaja pöörata tähelepanu teie seisundile. Oluline on rääkida kõikidest heaolu muutustest.\nNaba- ja soolehaiguste valu Nende valude ilmnemise üks põhjusi on haavandilise koliidi esinemine. Selle haigusega tekivad soole limaskestal sageli haavandid ja nekroos. Lisaks ilmnevad sellised sümptomid nagu veri väljaheites.\nTüsistustega ilmneb temperatuuri tõus, ärritunud soole sümptomid. Võib ilmneda sagedane ja valulik tung tualetti minna. Crohni tõbi. Enteriit, mis võib mõjutada soolestiku mis tahes osa. Põletikuline protsess, mis on päritud. Põhjus on autoimmuunhaigused. See ilmneb lisaks kehas ka toksilisusele. Lisaks on selliseid sümptomeid nagu kõhulahtisus, haiget kõhtu naba allosas, järsk isutus ja vastavalt ka kehakaal.\nEriti kaugelearenenud juhtudel on võimalik haigust süvendada põie fistulitega, äge soolesulgus. Põletikuline protsess lümfisõlmedes. See ilmneb seoses bakteriaalse või viirusliku protsessiga. Paralleelselt ilmnevad sellised sümptomid nagu toksilisus ja kõhuvalu. Valu nabast paremal Selles tsoonis on sellised elundid nagu jämesool, parem neer, pimesoolepõletik.\nValulikud aistingud tekivad mitmesuguste haiguste korral. Näiteks neerude prolapss, püelonefriit, jämesoole põletikuline protsess, gastroduodeniit või äge pimesoolepõletik.\nMilline on valulike aistingute intensiivsus? Koliit Käärsoole limaskesta põletikuline haigus. Patoloogia võib esineda ägedas ja kroonilises vormis. Haigus võib areneda düsbioosi taustal. Ägeda koliidi korral ilmnevad kõhuvalu, iiveldus, kõhupuhitus, väljaheited näitavad lima ja verd.\nKroonilise koliidi korral areneb düstroofiline protsess, mis viib käärsoole motoorse ja sekretoorse funktsiooni kahjustumiseni. Divertikuliit Patoloogiaga moodustuvad soolestikus eendid.\nPatsiendid kurdavad pidevat valutavat või ägedat kõhuvalu, väljaheite sageduse ja konsistentsi muutust, roojamise puudulikkuse tunnet ja hädavajalikku teravat soovi roojamiseks. Samuti võivad ilmneda ägenemisega iiveldus, röhitsemine, oksendamine, valu paremas ülaservas, nõrkus, peavalu. Neoplasmid Kasvajad võivad paikneda soolestiku erinevates osades.\nHealoomulised kasvajad, mille pikkus on üle kahe sentimeetri, provotseerivad valu ilmnemist soole piirkonnas, verejooksu pärakus roojamise ajal ja ärritunud väljaheidet. Pahaloomuliste kasvajate korral ilmnevad lisaks joobeseisundi nähud: kehakaalu langus, tugev higistamine, väsimus, isupuudus. Valu võib olla valutavat või kramplikku laadi, tavaliselt tugevnevad need enne roojamist ja nõrgendavad pärast roojamist.\nValu on intensiivsem dieedi, stressi, hüpotermia rikkumisega. Naistel tekitab see valu nabale endometrioosi, endomeetriumi hüperplaasia, emaka fibroidide või fibroidide, põiepõletiku, püelonefriidi, emakakaela erosiooniga.\nMis siis, kui naba valu ilmus?\nSellepärast, kui ilmneb valu sündroom, ei saa te ilma arstiga nõu pidamata ravi alustada. Kui kõht on väga valus, samal ajal kui kõhukelme lihased on pinges ja soolte tühjendamisega on raskusi, on vajalik kiireloomuline haiglaravi. Need sümptomid ilmnevad pimesoolepõletiku, soolesulguse, haavandi perforatsiooni, peritoniidi korral. Need patoloogiad arenevad väga kiiresti mitmest tunnist kolme päevani ja võivad põhjustada surma. Enne arstiga tutvumist ei saa te valuvaigisteid võtta, kõhtu soojendada ega klistiiri teha, samuti on keelatud süüa.\nKülm kompress vähendab valu pisut. Kui naba lähedal esinev valu pole eriti väljendunud, võite juua No-Shpu, Papaverin, Drotaverin. Ravimid lõdvestavad soolte silelihaseid ja leevendavad spasme.\nKui ravim ei toimi, siis põhjustab valu mitte spasm, vaid põletik. Protsessi arengu vältimiseks peate võtma ühendust gastroeneroloogiga. Kui valu põhjuseks on ebatäpsused toitumises, alkoholi liigsöömises või alkoholi joomises, siis aitab see kõrvaldada ensüümpreparaadil haiget kõhtu naba allosas Mezim, Festal, Creon.


Pidage hoogu, härrased! - Saarte Hääl\n– 30/08/2018Rubriik: Sport, Arvamus\n“Nüüd, mil on koostamisel Saaremaa valla järgmise aasta eelarve ja arengukava, on siit- ja sealtpoolt kostnud erinevaid plaane ka meie spordielu osas,” kirjutab Saarte Hääle sporditoimetaja Alver Kivi. “Ideed on pompoossed, kuid teeks enne korda olemasoleva ja vajaliku ning alles siis vaataks, kas seda kõike, mis välja pakutakse, meile ka vaja on.”\nIgatahes on välja käidud idee rentida lumekahur, ehitada kaheksarealine ujula ja jäähall. Samal ajal saab augusti lõpul 60-aastaseks Kuressaare linnastaadion, mille tribüünid lausa kisendavad uuendamise järele. 2019. aasta eelarves selleks raha ei kavandata.\nKorrastamist ootavad veel mitmed maakonna spordiobjektid ning suur ruumikitsikus on juba saamas piduriks spordi arengule. Samal ajal otsivad ka noored oma harrastustega tegelemiseks tulutult võimalusi.\nKui on juba läinud teemaks, kuidas elab Saaremaa sport, siis tahaksin siin samuti sõna sekka öelda. Olen olnud “asja sees” viimased 23 aastat ja julgen arvata, et Saaremaa spordil on praegu läbi aegade parimad ajad ning meil ei ole kunagi varem nii hästi läinud.\n56 klubi on hea number\nMinu jaoks on märksõnad tippsport, rahvasport ja noortesport. Me ei saaks aga rääkida kolmest esimesest, kui meil ei oleks tugevaid klubisid ja Saaremaa spordikooli. Kui tahame samamoodi jätkata, siis tuleb panustada just kahesse viimasesse.\nSaaremaa spordiliitu kuulub 56 klubi ja see on väga hea number. Harrastatavaid alasid annab kokku lugeda ja neid tuleb üha juurde. Enamik neist klubidest tuleb iseseisvalt toime, neil on olemas kompetentsed ja väga entusiastlikud klubijuhid, kes oma töös minuteid ja tunde ei loe, ning lojaalne ja kindel liikmeskond.\nJust tänu nendele institutsioonidele on meil rahvusvahelised tipud ja meie sportlased on erinevates Eesti koondistes tegijate hulgas. Meil on hästi haritud treenerite kaader, kes teab, kuidas oma hoolealuseid treenida, neid kasvatada ja kuidas neist meistreid vormida. Ott Tänak, Timo Tammemaa, Mihkel Räim ja paljud teised on oma algtõed omandanud ikka kodusaare treenerite käe all.\nMeil on ka klubisid, mis ei ole orienteeritud tippsportlaste kasvatamisele, kuid hoolitsevad selle eest, et ka need, kes soovivad sporti teha oma tervise huvides, saaksid liikumist ja sportlikke eluviise harrastada.\nMeil on olemas traditsioonid ja hambad ristis on neid elus hoitud, korraldatud väga heal ja kõrgel tasemel võistlusi ning tunnustatud alaliitude, võistlejate, treenerite ja siia saabunud fännide poolt.\nVõib üles lugeda spordibaasid, mis on meil korralikul nüüdisaegsel tasemel. Meil on olemas noored, kes tahavad sporti teha, meil on olemas pealtvaatajad, kes tahavad sportlastele kaasa elada, ja meil on olemas ettevõtjad, kes tahavad sporti toetada.\nSaagem veel paremaks\nMe saame aga minna veelgi paremaks ja siin peame panustama meie klubide tugevdamisesse. Sest just klubides toimub treenimine, korraldatakse võistlusi ja üritusi. Klubid on ka need, kes aitavad erinevateks suuremateks võistlusteks võistkonda komplekteerida ja kohapeal spordielu organiseerida.\nNing muidugi noored. Enamik neist on klubide ja ringide tegevusse juba kaasatud, nüüd oleks vaja leida võimalusi ka neile, kellele meeldib tegutseda omapead. Ja võiks toetada klubisid ka väiksemates kohtades treeningute läbiviimisel.\nSeega – kurtmiseks ei ole põhjust. Tahtmist ja kompetentsi meie inimestel jagub, vallajuhtidelt ootaks taristuga tegelemist ja rahastuse põhimõtete paika panemist.\nLisatud: 30.08.2018 / 08:43\nEnne tuleb endale avastada, et kuressaares ka staadion on. Äkki nad ei tea seda\nLisatud: 30.08.2018 / 09:16\nKui vaid tuleks jäähall siis saaksid lapsed kelle unistus on hokit mängida või niisama uisutada väga õnnelikeks. Minu tuttavate seas on kaks peret kes on kolinud mandrile..ùhed Tartusse sest lapse suurim soov oli hokit mängida ja ta on teinud seda väga edukalt aastaid nüüd ja teine pere kolis Tallinna et tütar ja poeg saaks õppida jäätantsu mis oli nende laste sooviks. Mu jutu point on see,et Saaremaal võiks olla ka rohkem võimalusi et lapsed saaks viia ellu oma unistused ja saada võrdsed võimalused teha trenni nii nagu mandril seda teha saab.\nMinu poeg on 7 aastane ja suur hoki fänn..ka tema tahaks kindlasti käia trennis ja palju Saare lapsed kasutaks võimalust kui oleks koht kus käia.\nLisatud: 30.08.2018 / 11:57\nKuidagi liiga leebe sõnavõtt. Just olemasolevat tuleks, saaks ja peaks paremaks tegema. Mis kasu on ‘spordibaasidest’ kui need on head ainult pealtvaadates. Teenuste puudub sisu, teenused on omavahel kombineerimata, inventar on kõlbulik vaid spordiasutuste juhtide meelest, hinnad on kõrged, rahva sportimameelitamiseks ei tehta midagi. Noortesport on üks asi, ka täiskasvanud tahaks midagi teha, kuid tingimused on masendavalt kasinad, kasvõi mandriga võrreldes.\nLisatud: 30.08.2018 / 19:01\nIse sai noorema talvel hokit mängitud küll. Suvel tagusime jalkat v tennist! Nüüd too krt kuu taevast alla, et laps äkki teeb siis midagi? Valla eelarvesse jälle mingi UFO projekt, sest raha ju küll, et seda halli majandada, aga endal ei ole raha, et laste kooli ja vanainimeste haigla mineku teedele kõnniteesid rajada ja sajuga lombiprobleemid lahedada! Talvel hüppavad inimesed mõnel tänaval hangedesse, et sinu suguse auto alla mitte jääda, kui oma võsukest kuhugile ukse ette tassid. Tulge palun tõesti maa peale tagasi!!! Tubli Alver!\nLisatud: 30.08.2018 / 22:06\nAga selleks tuleb vahetada juhtkond, et seal midagi muutuks.\nOlev Ait võib taskuräti laenata pisarate kuivatamiseks\nLisatud: 03.09.2018 / 19:00\nMis kuradi soigumine. Sportimiseks ei ole muud suurt vaja , kui tervist ja tahtmist. Muu on ju kõik olemas, kui just kiviblokkide ummikus ei ela. Rahvakangiga sai harjutatud keskkoolis. Jätke soigumine.Pole mõtet Aafrikasse kolida, et banaanisööjaks hakata. On ju ka pirne, õunu ja ploome , mis Saaremaal kasvavad. Labane soigumine, aga millestki peab ju mulisema.\nLisatud: 05.09.2018 / 20:18\nvõiks arendada välja ka teise võimaluse kesklinnast mööduda teiselt poolt. Kui ühes suunas on seda praegu võimalik teha garnisoni-kohtu-humala kaudu, siis teist pidi praegu ei saa. Võiks teha läbimurde vana leivakombinaadi koha pealt et kauba tänavalt saaks komandandisse. See ei saa küll miski magistraal olema, tänavad selleks liiga kitsad, aga vähemalt tekib võimalus ja alternatiiv uuele tänavale


Mustamäele kerkib kirik - Tänane leht\nMustamäe Maarja Magdaleena kiriku arhitektuurikonkursi võitja. FOTO: ANDRES HAABU/PM/SCANPIX BALTICS\nTallinna linnavalitsus eraldab Mustamäele kiriku projekteerimise toetamiseks reservfondist 70 000 eurot.\nMustamäe linnaosavanema Helle Kalda sõnul algas EELK ja Tallinna linna koostöö Mustamäele kiriku ehitamiseks 2012. aastal ning nüüdseks on sõlmitud hoonestusõiguse leping, mis võimaldab Kiili tn 9 krundile kiriku ehitada.\n«EELK viis läbi kirikuhoone arhitektuurikonkursi ning konkursi võidutöö kohase hoone projekteerimise eeltoimingud, praegu on käimas kirikuhoone eskiisprojekti koostamine,» ütles Kalda. «Kuna koguduse majanduslik olukord ei võimalda tasuda kirikuhoone projekteerimistööde eest kogu ulatuses, otsustas linnavalitsus kiriku projekteerimisele õla alla panna.»\n«Koguduse juures tegutsevad nii leerikool, laste loominguringid, noorte osalusgrupid kui ka eakate teelaud,» ütles linnaosavanem Helle Kalda. «Kogudus korraldab ka loenguid erinevatel teoloogilistel ja muudelgi inimeste jaoks tähtsatel teemadel, suviseid lastelaagreid ja ekskursioone, suur rõhk on heategevusel, 2013. aastal alustati toidupakkide jagamist linnaosa vähekindlustatud peredele jne. See töö, mida Mustamäe Maarja Magdaleena väike kogudus teeb, on hindamatu!»\nEELK Mustamäe Maarja Magdaleena kogudus üürib praegu ruume Mustamäe linnaosavalitsuse soklikorrusel.